Ðeɖekpɔkpɔ Tso Xevimɔ̃trela Ƒe Mɔ̃wo Me\nGbetakpɔxɔ—Tata Si Míesrɔ̃na | October 2007\nGBE BUBU Albanian Amerika Tokunɔgbe Armenian Armenian (West) Bicol Bulgarian Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Colombia Tokunɔgbe Croatian Czech Danish Dutch Estonian Eŋlisi Eʋegbe Franse Ga German Greenlandic Haitian Creole Hiligaynon Hungarian Igbo Indonesian Italian Japanese Korean Latvian Lithuanian Malagasy Malayalam Mizo Moore Myanmar Norwegian Ossetian Papiamento (Curaçao) Persian Polish Portuguese Rarotongan Romanian Samoan Sepedi Setswana Seychelles Creole Shona Silozi Sinhala Slovak Slovenian Spanish Sranantongo Swahili Tagalog Tatar Thai Tsonga Turkish Ukrainian Urdu Vietnamese\n“[Yehowa ŋutɔ] aɖe wò tso xevimɔ̃trela ƒe adoboli me.” —PSALMO 91:3.\n1. Ame kae nye “xevimɔ̃trela” la, eye nu ka tae ŋɔdzi le eŋu?\nKRISTOTƆ vavãwo katã dze ŋgɔ amedzidzela aɖe, si ƒe nunya kple ayedzedze de ŋgɔ wu amegbetɔwo tɔ. Woyɔe le Psalmo 91:3 be “xevimɔ̃trela.” Ame kae nye futɔ sia? Tso magazine sia ƒe tata si nye June 1, 1883 tɔ dzi kee woɖee fia be futɔ sia menye ame bubu aɖeke tsɔ wu Satana Abosam o. Futɔ dziŋɔ sia dzea agbagba ayetɔe be yeable Yehowa ƒe amewo ahatre mɔ̃ na wo abe ale si xevimɔ̃trela trea mɔ̃ na xevi ene.\n2. Nu ka tae wotsɔ Satana sɔ kple xevimɔ̃trela ɖo?\n2 Le blemaɣeyiɣiwo me la, woléa xewo le woƒe hadzidzi viviwo, woƒe fu dzeaniwo, alo ɖe nuɖuɖu kple vɔsasa ta. Gake le dzɔdzɔme nu la, xewo nɔa ŋudzɔ heɖɔa ŋu ɖo ale gbegbe be, esesẽna ŋutɔ be woalé wo. Eya ta le Biblia ƒe ɣeyiɣiwo me la, ele be xevimɔ̃trela nalé ŋku ɖe xe siwo ƒomevi wòdi be yeatre mɔ̃ na la ŋu nyuie ahanya woƒe nɔnɔmewo kple ale si wowɔa nui gbã. Emegbe, etrɔa asi le ayemɔ siwo dzi wòato alé wo la ŋu. Esi Biblia tsɔ Satana sɔ kple xevimɔ̃trela la, ele kpekpem ɖe mía ŋu be míanya eƒe ayemɔwo. Abosam léa ŋku ɖe mía dometɔ ɖe sia ɖe ŋu nyuie. Edea dzesi míaƒe nɔnɔmewo kple ale si míewɔa nui la nyuie heɖoa mɔ̃ na mí le adzame kple susu be yealé mí agbagbee. (Timoteo II, 2:26) Ne eƒe mɔ̃ ɖe mí la, agblẽ nu le mía ŋu le gbɔgbɔ me, eye tsɔtsrɔ̃ ate ŋu ado tso eme na mí mlɔeba. Eya ta be míakpɔ mía ɖokuiwo ta la, ehiã vevie be míanya “xevimɔ̃trela” sia ƒe ayemɔ vovovoawo.\n3, 4. Mɔ kawo nue Satana ƒe ayemɔwo ɖia dzata tɔ le? ɖia ƒli tɔ le?\n3 Hakpalaa gatsɔ Satana ƒe ayemɔwo sɔ kple dzata kple ƒli ƒe nuwɔna le mɔ wɔdɔɖeamedzi aɖe nu. (Psalmo 91:13) Abe dzata ene la, Satana dzea Yehowa ƒe amewo dzi tẽe to yometiti alo dziɖuɖuwo ƒe sededewo dzi ɣeaɖewoɣi. (Psalmo 94:20) Ðewohĩ eƒe amedzidzedze alea abe dzata ene awɔe be ame ʋɛ aɖewo nadzudzɔ Yehowa subɔsubɔ. Gake zi geɖe la, ɖeko eƒe amedzidzedze mawo wɔnɛ be Mawu ƒe amewo ƒe ɖekawɔwɔ me gasẽna ɖe edzi. Ke Satana ƒe ayemɔ si menya kpɔna dzea sii bɔbɔe o, si le abe ale si ƒli wɔa nui ene ya ɖe?\n4 Abosam wɔa eƒe nunya deŋgɔa ŋu dɔ tsɔ dzea ame dzi le adzame vɔ̃ɖitɔe abe ale si da nɔa bebeƒe heɖua ame le vome ene. Etoa mɔ sia dzi gblẽa nu le Mawu subɔlawo dometɔ aɖewo ƒe nukpɔsusu ŋu heblea wo be woawɔ yeƒe lɔlɔ̃nu, ke menye Yehowa tɔ o, eye esia gblẽa nu le wo ŋu vevie. Dzidzɔtɔe la, míenya Satana ƒe ayemɔwo. (Korintotɔwo II, 2:11) Azɔ mina míadzro “xevimɔ̃trela” sia ƒe mɔ̃ vɔ̃ɖiawo dometɔ ene me akpɔ.\n5. Nu ka tae “amegbetɔvɔvɔ̃” ƒe mɔ̃ te ŋu ɖea ame bɔbɔe?\n5 “Xevimɔ̃trela” la nyae be le dzɔdzɔme nu la, amegbetɔ dina be yeƒe nu nadze ame bubuwo ŋu eye woalɔ̃ yeƒe nya. Kristotɔwo hã tsɔa ɖe le ale si ame siwo dome wole abu woe, alo ase le wo ɖokui me le wo ŋu la me. Esi Abosam nya nenema ta la, edina be yeazã ale si wotsia dzi ɖe nu si ame bubuwo asusu tso wo ŋu la ŋu atsɔ agblẽ nu le wo ŋu. Le kpɔɖeŋu me, ezãa “Amegbetɔvɔvɔ̃” ƒe mɔ̃ tsɔ ɖea Mawu subɔla aɖewo. (Lododowo 29:25) Nenye be le amegbetɔvɔvɔ̃ ta, Mawu subɔlawo wɔ ɖeka kple amewo le nu si ŋu Yehowa de se ɖo wɔwɔ me, alo do kpo nu si Mawu ƒe Nya la de dzi ƒo be woawɔ la wɔwɔ la, ke “xevimɔ̃trela” la ƒe mɔ̃e nye ema ɖe wo.—Xezekiel 33:8; Yakobo 4:17.\n6. Kpɔɖeŋu kae ɖe ale si “xevimɔ̃trela” la ƒe mɔ̃ ate ŋu aɖe sɔhɛwoe la fia?\n6 Le kpɔɖeŋu me, ɖewohĩ sɔhɛ aɖe ana ta le eƒe sukuhatiwo ƒe nyaƒoɖeamenu me ahano atama. Ðewohĩ atamanono meva susu me nɛ kura gbe ma gbe hafi wòyi suku o. Gake kasia, eyae nye ema le nu si agblẽ nu le eƒe lãmesẽ ŋu heganye nu si medzea Mawu ŋu o la wɔm. (Korintotɔwo II, 7:1) Aleke wòdzɔe? Ðewohĩ eyi ɖade ha kple ehati siwo menɔa agbe ɖɔʋu o eye wòvɔ̃ be ne yegbe la, womakpɔ ŋudzedze ɖe ye ŋu o. Sɔhɛwo, migaɖe mɔ “xevimɔ̃trela” la nable mi eye eƒe mɔ̃ naɖe mi o! Bene wòagalé mi agbagbee o la, migana ta le nu suetɔ kekeake gɔ̃ hã me o. Miwɔ ɖe Biblia ƒe nuxlɔ̃ame be miatsri hadede vɔ̃wo la dzi.—Korintotɔwo I, 15:33.\n7. Alekee Satana ate ŋu ana dzila aɖewo magada sɔ le gbɔgbɔ me o?\n7 Dzila Kristotɔ siwo lɔ̃a wo viwo la tsɔa woƒe Ŋɔŋlɔawo me gbanɔamedzi si nye be woakpɔ woƒe ƒomea ƒe ŋutilãmenuhiahiãwo gbɔ la nu vevii. (Timoteo I, 5:8) Gake Satana ƒe taɖodzinue nye be yeablu afɔ na Kristotɔwo le esia wɔwɔ me. Ðewohĩ eva zu numame na wo dometɔ aɖewo be wodoa kpo kpekpeawo dede le esi wonaa ta le woƒe dɔtɔ ƒe nyaƒoɖeamenu be woawɔ dɔ le kpakpã vɔ megbe me ta. Alo ɖewohĩ wovɔ̃na be yewoabia mɔ le dɔme bene yewoate ŋu awɔ ɖeka kple yewo nɔviwo ade ta agu na Yehowa le nutome gã takpekpe ƒe ŋkeke etɔ̃awo ƒe wɔnawo katã me. Nu si akpɔ mía ta tso gege ɖe mɔ̃ sia mee nye ‘ŋuɖoɖo ɖe Yehowa ŋu.’ (Lododowo 3:5, 6) Gakpe ɖe eŋu la, enyanya be Yehowa ƒe aƒemetɔwoe mí katã míenye eye be etsɔe ɖo eɖokui dzi be yeakpɔ mía ta hã akpe ɖe mía ŋu míanɔ te sesĩe. Dzilawo, ɖe xɔse le mia si be, aleke kee wòɖadzɔe o, Yehowa ate ŋu alé be na mia kple miaƒe ƒomea ne miewɔ eƒe lɔlɔ̃nua? Alo ɖe Abosam alé mi agbagbee ahana miawɔ eya boŋ ƒe lɔlɔ̃nu le amegbetɔvɔvɔ̃ ta? Míele dzi dem ƒo na mi be miade ŋugble tso biabia siawo ŋu gbedodoɖatɔe.\nŊutilãmenuwo Didi Ƒe Mɔ̃ La\n8. Mɔ ka nue Satana zãa ŋutilãmenuwo ƒe beble le?\n8 Satana zãa ŋutilãmenuwo ƒe beble hã tsɔ trea mɔ̃ na mí. Xexe sia ƒe asitsanuɖoanyia doa gakpɔkpɔ kaba ƒe mɔnuwo ɖe ŋgɔ, siwo ate ŋu able Mawu ƒe amewo dometɔ aɖewo gɔ̃ hã. Ɣeaɖewoɣi la, haxɔsetɔ aɖewo ate ŋu ade dzi ƒo na mí be: “Wɔ dɔ sesĩe. Ne kesinɔnuwo su asiwò vɔ la, àte ŋu aɖe dzi ɖi ahase vivi na agbea. Àte ŋu awɔ mɔɖeɖedɔa gɔ̃ hã.” Nya siawo tɔgbi ate ŋu anye ame siwo dia viɖe tso hati Kristotɔwo gbɔ le hamea me la ƒe nukpɔsusu masɔmasɔwo. De ŋugble le yeaɖi dzideƒonamenya mawo ŋu nyuie. Ðe womesɔ kple ŋutsu kesinɔtɔ “tsibome” si ŋu Yesu ƒo nu tsoe le eƒe lododoa me ƒe nuŋububu oa?—Luka 12:16-21.\n9. Aleke didi be nuwo nasu ame si ate ŋu azu mɔ̃ aɖe Kristotɔ aɖewo?\n9 Satana wɔa eƒe nuɖoanyi vɔ̃ɖi sia ŋu dɔ le mɔ aɖe nu ale gbegbe be ekpɔa ŋusẽ ɖe amewo dzi be woadi be nuwo nasu yewo si. Didi ma ate ŋu agblẽ nu le Kristotɔ ƒe agbe ŋu vevie ahavu tsyɔ nya la dzi eye ‘wòatsi matsematse.’ (Marko 4:19) Biblia de dzi ƒo na mí be ne nunyiame kple nudodo le mía si la, nu siawo nasɔ gbɔ na mí. (Timoteo I, 6:8) Gake “xevimɔ̃trela” la ƒe mɔ̃ sia ɖea ame aɖewo le esi woawo ŋutɔwo metsɔa aɖaŋuɖoɖo sia wɔa dɔe o ta. Ðe wòanye be dadae na wodina be yewoanɔ agbe le mɔ aɖe koŋ nu kokokoa? Ke míawo ŋutɔwo ya ɖe? Ðe didi be nuwo nasu mía si wɔnɛ be míetsɔa tadedeagu vavãtɔ ƒe nuwo ɖoa nɔƒe evelia? (Xagai 1:2-8) Nublanuitɔe la, ne gakuxiwo do mo ɖa ɣeaɖewoɣi la, ame aɖewo tsɔa woƒe gbɔgbɔmemenyenye saa vɔe ale be woate ŋu akpɔtɔ anɔ agbe abe ale si wonɔe wòma wo ene. Ŋutilãmenudidi ƒe nɔnɔme sia doa dzidzɔ na “xevimɔ̃trela” la ŋutɔ!\nModzakaɖeɖe Maɖɔʋu Ƒe Mɔ̃ La\n10. Ðokuimedzodzro kae wòle be Kristotɔ ɖe sia ɖe nawɔ?\n10 “Xevimɔ̃trela” la ƒe ayemɔ bubue nye be yeagblẽ nu le vovototodede nyui kple vɔ̃ dome ƒe ŋutete si le amegbetɔ si le dzɔdzɔme nu la ŋu. Nɔnɔme siwo bɔ ɖe Sodom kple Gomora ye modzakaɖeɖe ƒe asitsanuɖoanyia dona ɖe ŋgɔ le modzakaɖenuwo me. Woɖea ŋutasesẽ kple gbɔdɔnuwɔna nyɔŋuwo fiana le television dzi nyadzɔdzɔwo kple nyadzɔdzɔgbalẽwo gɔ̃ hã me. Nu siwo woɖena fiana le nyatakakamɔnuwo dzi la nana amewo megate ŋu ‘dea vovo nyui kple vɔ̃ dome o.’ (Hebritɔwo 5:14) Gake ɖo ŋku nya si Yehowa gblɔ to nyagblɔɖila Yesaya dzi la dzi, be: “Baba na amesiwo yɔa vɔ̃ be nyui kple nyui be vɔ̃.” (Yesaya 5:20) Ðe “xevimɔ̃trela” la to modzakaɖeɖe maɖɔʋu siawo tɔgbi dzi kpɔ ŋusẽ ɖe wò tamesusu dzi le wò manyamanya mea? Ele vevie be míadzro mía ɖokui me kpɔ.—Korintotɔwo II, 13:5.\n11. Nuxlɔ̃ame kae Gbekakpɔxɔ na ku ɖe television dzi wɔna siwo woɖena tsiana ɖe enu la ŋu?\n11 Ƒe 25 aɖewoe nye esia la, Gbetakpɔxɔ xlɔ̃ nu Mawu ƒe tadeagula vavãwo lɔlɔ̃tɔe tso television dzi wɔna siwo woɖena tsiana ɖe enu la kpɔkpɔ ŋu. * Wogblɔ tso ale si wɔna mawo siwo vivia ame geɖe nu kpɔa ŋusẽ ɖe ame dzi le mɔ si menya dea dzesii bɔbɔe o nu la ŋu be: “[Nu siwo woɖena fianae nye be] le lɔlɔ̃ ta la, woate ŋu anɔ agbe ƒomevi ɖe sia ɖe faa. Le kpɔɖeŋu me, ɖetugbui aɖe si fɔ fu evɔ meɖe srɔ̃ o la gblɔ na exɔlɔ̃ aɖe le ɖeɖefia aɖe me be: ‘Melɔ̃ Victor ŋutɔ. Nyemetsɔ le nu bubu aɖeke me o. . . . Be madzi vi nɛ ɖeɖe dzaa le vevie nam wu nu sia nu!’ Haƒoƒo lédziname si kpe ɖe ɖeɖefiaa ŋu na wòsesẽ be woakpɔe be nu gbegblẽ wɔm ɖetugbuia le. Wò ŋutɔ hã àlɔ̃ Victor ƒe nya godoo. Àse veve ɖe ɖetugbuia nu. ‘Àse eƒe nɔnɔmea gɔme nɛ.’ Ame aɖe si kpɔa dzidzɔ ɖe television dzi wɔna mawo kpɔkpɔ ŋu tsã gake fifia wòtrɔ eƒe nukpɔsusu la gblɔ be, ‘Ale si wòdzɔnae be nàva nɔ lɔlɔ̃m ɖe edzi le ɖokuiwò me be naneke megblẽ le nu siawo ŋu o la wɔ nuku ŋutɔ. Míenya be agbe gbegblẽ nɔnɔ menyo o. . . . Gake mede dzesii be meva nɔ gome kpɔm le eme le susu me.’”\n12. Nu kawoe le dzɔdzɔm si ɖee fia be nuxlɔ̃me si wona ku ɖe television wɔna aɖewo ŋu la sɔ ɖe ɣeyiɣia nu?\n12 Tso esime wota nyati mawo la, television dzi wɔna mawo siwo gblẽa nu le ame ƒe tamesusu kple dzi ŋu la va bɔ ŋutɔ. Le dukɔ geɖe me la, woɖea wɔna mawo fiana zã kple keli. Ŋutsuwo, nyɔnuwo, kple sɔhɛ geɖewo kpɔa modzakaɖenu siawo edziedzi ale gbegbe be wova xɔ dzi kple susu me na wo. Gake mele be míawo ya míatsɔ nuŋububu masɔmasɔ able mía ɖokui o. Masɔ be míasusui be nu siwo wowɔna le modzakaɖenu mawo me la megblẽ de esiwo dzɔna le agbe me ŋutɔŋutɔ nu o. Ðe Kristotɔ ate ŋu agblɔ be esɔ be yealɔ̃ be ame si ƒomevi yemaku drɔ̃e gɔ̃ hã be yeakpe va ye ƒe me o la naɖe modzaka na yea?\n13, 14. Alekee ame aɖewo ɖe ale si nuxlɔ̃amenya si wona ku ɖe television kpɔkpɔ ŋu ɖe vi na woe la gblɔ?\n13 “Dɔla nuteƒewɔla kple aɖaŋudzelaa” ƒe aɖaŋuɖoɖo ma ɖe vi na ame geɖe siwo tsɔe de dɔwɔna me. (Mateo 24:45-47) Esi ame mawo dometɔ aɖewo xlẽ aɖaŋuɖoɖo ma si le tẽe, si wotu ɖe Biblia dzi vɔ la, woŋlɔ lɛta na Gbetakpɔxɔ talawo tsɔ ɖe ale si nyati mawo wɔ dɔ ɖe wo dzii la gblɔ. * Wo dometɔ ɖeka ʋu eme be: “Television dzi wɔna siwo woɖena tsiana ɖe enu kpɔkpɔ zu numame nam hena ƒe 13 sɔŋ. Mesusui be esi menya dea Kristotɔwo ƒe kpekpewo eye medea gbeadzi ɣeaɖewoɣi ko la, naneke magblẽ le nye gbɔgbɔmemenyenye ŋu o. Gake xexea me ƒe nukpɔsusu si le television dzi fefe mawo wɔlawo si la va su asinye be, le kpɔɖeŋu me, ne srɔ̃wò sẽa ŋuta le ŋuwò alo nèse le ɖokuiwò me be melɔ̃ ye o la, àte ŋu awɔ ahasi faa—ye ŋutɔe di wòkpɔe. Eya ta esime mese le ɖokuinye me be ‘tɔnye dzɔ’ la, meɖe afɔ gbegblẽ ma hewɔ nu vɔ̃ ɖe Yehowa kple srɔ̃nyea ŋu.” Woɖe nyɔnu sia le hamea me. Eva se eɖokui gɔme emegbe, etrɔ dzi me, eye wogbugbɔ xɔe ɖe hamea me. Nyati siwo wota tsɔ xlɔ̃ nu ku ɖe television dzi wɔna siwo woɖena tsiana ɖe enu ŋu xexlẽ do ŋusẽe wòte ŋu tsri nu si Yehowa lé fui tsɔtsɔ ɖe modzakae.—Amos 5:14, 15.\n14 Ame bubu si ŋu nu siawo gblẽ nu le, si hã xlẽ nuxlɔ̃amenyatiawo la gblɔ be: “Esime mexlẽ nyatiawo la, mefa avi elabena mekpɔe dze sii be nye dzi megaku ɖe Yehowa ŋu bliboe o. Medo ŋugbe na Mawu be nyemaganye kluvi na television dzi wɔna siawo gbeɖe o.” Esi nyɔnu Kristotɔ aɖe ɖe eƒe ŋudzedzekpɔkpɔ ɖe nyatiawo ŋu fia vɔ la, elɔ̃ ɖe edzi be wɔna mawo kpɔkpɔ zu numame na ye eye wòŋlɔ bena: “Mete tamebubu tso . . . ale si woate ŋu agblẽ nu le mía kple Yehowa dome ƒomedodoa ŋu la ŋu. Aleke television dzi wɔna siawo wɔlawo anye ‘xɔ̃nyewo’ eye magate ŋu anye Yehowa xɔlɔ̃?” Ne television dzi wɔna mawo gblẽ nu le amewo ƒe dzi ŋu ƒe 25 enye esi va yi la, ke alekee wòanɔ egbea? (Timoteo II, 3:13) Ele be míanɔ ŋudzɔ ɖe Satana ƒe mɔ̃ si nye modzakaɖeɖe maɖɔʋu ƒomevi ɖe sia ɖe ŋu, eɖanye television dzi wɔna siwo woɖena tsiana ɖe enu, videofefe siwo me wowɔa ŋutasẽnuwo le, alo videohadzidzi siwo me woɖea agbe gbegblẽ nɔnɔ nuwɔnawo fiana le o.\nAme Nɔewo Dome Masɔmasɔ Ƒe Mɔ̃ La\n15. Aleke Abosam lé ame aɖewo agbagbee?\n15 Satana zãa ame nɔewo dome masɔmasɔwo tsɔ dea mama Yehowa ƒe amewo dome. Subɔsubɔ mɔnukpɔkpɔ kae ɖale mía si o, mɔ̃ sia ate ŋu aɖe mí bɔbɔe. Abosam lé ame aɖewo agbagbee le esi woɖe mɔ woa kple wo nɔviwo dome masɔmasɔwo gblẽ ŋutifafa kple ɖekawɔwɔ kpakple gbɔgbɔmenudzedziname si Yehowa tsɔ yra eƒe amewoe la me ta.—Psalmo 133:1-3.\n16. Alekee Satana toa ayemɔwo dzi dzea agbagba be yeagblẽ míaƒe ɖekawɔwɔ dome?\n16 Le Xexemeʋa I wɔɣi la, Satana dze agbagba be yeatsrɔ̃ Yehowa ƒe habɔbɔa ƒe akpa si le anyigba dzi la to edzidzedze tẽe me, gake edo kpo nu. (Nyaɖeɖefia 11:7-13) Tso ɣemaɣi la, etoa ayemɔwo dzi dzea agbagba be yeagblẽ míaƒe ɖekawɔwɔ dome. Ne míeɖe mɔ mía nɔewo dome masɔmasɔwo he mama de mía dome la, ekema míena mɔ “xevimɔ̃trela” la be eƒe mɔ̃ naɖe mí. To esia wɔwɔ me la, míaxe mɔ na gbɔgbɔ kɔkɔea ƒe dɔwɔwɔ bliboe le míawo ŋutɔwo ƒe agbe me kpakple le hamea me. Ne edzɔ alea la, ado dzidzɔ na Satana, elabena ne hamea ƒe ŋutifafa kple ɖekawɔwɔ dome gblẽ la, enana be gbeƒãɖeɖedɔa megaɖea zɔ nyuie o.—Efesotɔwo 4:27, 30-32.\n17. Nu kae ate ŋu akpe ɖe ame siwo dome masɔmasɔwo le ŋu be woakpɔ wo gbɔ?\n17 Nu kae nàte ŋu awɔ ne masɔmasɔ aɖe ɖo mia kple hati Kristotɔ aɖe dome? Enye nyateƒe be kuxiawo ato vovo ya. Gake togbɔ be kuxiwo ate ŋu ado mo ɖa le susu vovovowo ta hã, susu aɖeke meli si tae woado kpo wo gbɔ kpɔkpɔ ɖo o. (Mateo 5:23, 24; 18:15-17) Aɖaŋuɖoɖo siwo le Mawu ƒe Nyaa me la tso gbɔgbɔ me, eye wode blibo. Biblia ƒe gɔmeɖosewo dzi wɔwɔ medoa kpo nu gbeɖe o. Wowɔa dɔ godoo!\n18. Nu ka tae Yehowa sɔsrɔ̃ ate ŋu akpe ɖe mía ŋu míakpɔ mía nɔewo dome masɔmasɔwo gbɔ?\n18 Yehowa ‘lɔ̃a tsɔtsɔke,’ eye etsɔna kea ame bliboe. (Psalmo 86:5; 130:4) Ne míesrɔ̃a Yehowa le go sia me la, míeɖenɛ fiana be míenye via lɔlɔ̃awo. (Efesotɔwo 5:1) Nu vɔ̃ wɔlawoe mí katã míenye eye míehiã Yehowa ƒe tsɔtsɔke vevie. Eya ta ele be míakpɔ mía ɖokui dzi nyuie ne míese le mía ɖokui me be míatsɔ ame aɖe ƒe vodada akee o. Míate ŋu ava ɖi dɔla si le Yesu ƒe lododoa me, si gbe be yematsɔ ye hati dɔla ƒe fe si wònyi le eŋu—si nye fe si eƒe aƒetɔ tsɔ ke eya ŋutɔ xoxo la ƒe kakɛ aɖe ko—la kee o la. Esi eƒe aƒetɔ see la, ena wolée de gaxɔ me. Yesu ƒo eƒe lododoa ta hegblɔ be: “Nenema ke Fofonye, si le dziƒo la, hã lawɔ mi, ne mia dome amesiame metsɔ ke nɔvia tso eƒe dzi me o.” (Mateo 18:21-35) Ŋugbledede le lododo sia me nyawo ŋu kple ŋkuɖoɖo vodada gbogbo siwo Yehowa tsɔ kea mí dzi akpe ɖe mía ŋu godoo ne míele agbagba dzem be míakpɔ mía kple mía nɔvi aɖe dome masɔmasɔwo gbɔ!—Psalmo 19:15.\nDedienɔnɔ Le “Dziƒoʋĩtɔ La Ƒe Bebeƒe”\n19, 20. Aleke wòle be míabu Yehowa ƒe “bebeƒe” kple eƒe “vɔvɔli” te nɔnɔ le ɣeyiɣi vɔ̃ siawo mee?\n19 Ɣeyiɣi vɔ̃wo mee míele. Ne menye Yehowa ƒe ametakpɔkpɔ lɔlɔ̃tɔe ye o la, anye ne Satana tsrɔ̃ mí katã. Eya ta bene “xevimɔ̃trela” la ƒe mɔ̃ nagaɖe mí o la, ele be míakpɔtɔ anɔ “dziƒoʋĩtɔ la ƒe bebeƒe” be míakpɔ takpɔkpɔ le “ŋusẽkatãtɔ la ƒe vɔvɔli te.”—Psalmo 91:1.\n20 Mina míabu Yehowa ƒe mɔfiamewo kple ŋkuɖodzinyawo ametakpɔnui ɣesiaɣi, ke menye abe mɔxexe ɖe míaƒe ablɔɖe nu ene gbeɖe o. Mí katã míedze ŋgɔ amedzidzela aɖe si ƒe nunya de ŋgɔ wu amegbetɔwo tɔ. Kpekpeɖeŋu si Yehowa nana lɔlɔ̃tɔe manɔmee la, mía dometɔ aɖeke mate ŋu asi le enu o. (Psalmo 124:7, 8) Eya ta mina míado gbe ɖa be Yehowa naɖe mí tso “xevimɔ̃trela” la ƒe adoboliwo me!—Mateo 6:13.\n^ mm. 11 Kpɔ Eŋlisigbe me Gbetakpɔxɔ, December 1, 1982, axa 3-7.\n^ mm. 13 Kpɔ Eŋlisigbe me Gbetakpɔxɔ, December 1, 1983, axa 23.\n• Nu ka tae “amegbetɔvɔvɔ̃” nye mɔ̃ vɔ̃ɖi aɖe?\n• Aleke Abosam zãa ŋutilãmenuwo ƒe beblee?\n• Alekee Satana zã modzakaɖeɖe maɖɔʋu ƒe mɔ̃ la tsɔ ɖe ame aɖewo?\n• Mɔ̃ kae Abosam zãna tsɔ gblẽa nu le míaƒe ɖekawɔwɔ ŋu?\n“Amegbetɔvɔvɔ̃” ƒe mɔ̃ ɖe ame aɖewo\nÐe nètsɔa nu siwo Yehowa lé fui la ɖea modzakaea?\nNu kae nàte ŋu awɔ ne masɔmasɔ ɖo mia kple haxɔsetɔ aɖe dome?\nƉoe Ɖe Amewo Ɖoe Ɖe Amewo Ðeɖekpɔkpɔ Tso Xevimɔ̃trela Ƒe Mɔ̃wo Me\nw07 10/1 axa 26-30\nDziɖula Kesinɔtɔ Aɖe Wɔ Tiatia Gbegblẽ\nTiatia Siwo Nana Wokpɔa Dzidzɔ\nNɔvinyɔnu Makpɔdzidzeme Siwo ‘Ðo Israel Ƒe Aƒe La Te’\nNya Vevi Siwo Tso Yoel Kple Amos Ƒe Agbalẽawo Me\nNa Tameɖoɖo Ðɔʋu Nanɔ Wò Agbe Ŋu\nAgbenɔnɔ Ðe Mawu Ƒe Tameɖoɖo Nu Egbea\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA October 2007\nƉoe Ɖe Amewo Ɖoe Ɖe Amewo GBETAKPƆXƆ—TATA SI MÍESRƆ̃NA October 2007\nGBETAKPƆXƆ—TATA SI MÍESRƆ̃NA October 2007


Tafea Ana Míakpɔ Agbe Mavɔ—Nunana Si Ðeke Mesɔ Kplii O\nGBE BUBU Acholi Afrikaans Albanian Amharic Arabic Armenian Armenian (West) Aukan Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Biak Bicol Bislama Bulgarian Cambodian Catalan Cebuano Chichewa Chin (Hakha) China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Chiyao Chokwe Chol Chuvash Cibemba Cinyanja Croatian Czech Dangme Danish Digor Drehu Dutch Efik Estonian Eŋlisi Eʋegbe Fijian Finnish Fon Franse Ga Garifuna Georgian German Greek Guarani Gun Haitian Creole Hausa Hebrew Hiligaynon Hindi Hiri Motu Hmong (Ɣi) Hungarian Iban Ibanag Icelandic Igbo Iloko Indonesian Isoko Italian Japanese Javanese Kabiye Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lhukonzo Lingala Lithuanian Lomwe Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Mauritian Creole Maya Mazatec (Huautla) Mbunda Mongolian Moore Myanmar Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romanian Runyankore Russian Rutoro Samoan Sango Saramaccan Sena Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tojolabal Tok Pisin Tongan Tshiluba Tshwa Tsonga Turkish Twi Tzeltal Tzotzil Ukrainian Umbundu Urdu Urhobo Venda Vietnamese Wallisian Waray-Waray Wayuunaiki Wolaita Xhosa Yoruba Zande Zulu\nNunana Si Ðeke Mesɔ Kplii O\nPENSILKPANU (taille crayon) si le abe tɔdziʋu sue si Jordan lé ɖe asi la medze nu gã aɖeke o. Gake enye eƒe nu vevitɔwo dometɔ ɖeka. Jordan gblɔ be: “Russell si nye míaƒe ƒomea ƒe xɔlɔ̃ tsitsi aɖee tsɔe nam le nye ɖevime.” Jordan va se le Russell ƒe ku megbe be ekpe ɖe ye tɔgbui kple ye dzilawo ŋu ŋutɔ eye wòde dzi ƒo na wo le nɔnɔme sesẽwo me. Jordan gblɔ be: “Fifia si meva nya nu geɖe tso Russell ŋu la, ewɔe be nunana sue sia xɔ asi nam wu tsã.”\nAbe ale si wòdzɔ le Jordan gome ene la, nunana aɖewo maɖi naneke le ame aɖewo gbɔ o. Gake ame si kpɔa ŋudzedze ɖe nu si wonae ŋu la, bua nua nu vevi alo nu xɔasii. Biblia ƒo nu tso nunana xɔasi aɖe si ɖeke mesɔ kplii o la ŋu ale: “Mawu lɔ̃ xexea ale gbegbe be wòtsɔ eƒe Tenuvi la na, be ame sia ame si xɔa edzi sena la nagatsrɔ̃ o, ke boŋ wòakpɔ agbe mavɔ.”—Yohanes 3:16.\nNunana si ana exɔla nakpɔ agbe mavɔ ye wònye! Ðe nunana aɖe xɔ asi wu esia? Togbɔ be ame aɖewo made dzesi asixɔxɔ si le nunana sia ŋu o hãa, Kristotɔ vavãwo ya kpɔe be ‘exɔ asi’ ale gbegbe. (Psalmo 49:8; 1 Petro 1:18, 19) Nu ka tae Mawu tsɔ Via ƒe agbe na ɖe xexea ta?\nApostolo Paulo ɖe nu si tae la me ale: “To ame ɖeka dzi nu vɔ̃ va xexea me, eye to nu vɔ̃ me ku la va, ale ku la kaka ɖe amewo katã dome, esi wo katã wɔ nu vɔ̃ ŋuti.” (Romatɔwo 5:12) Ame gbãtɔ Adam, ɖoe koŋ wɔ nu vɔ̃ ɖe Mawu ŋu eye wòkpɔ emetsonua. To Adam dzi la, eƒe dzidzimeviwo katã le kukum.\n“Nu vɔ̃ ƒe fetue nye ku, ke Mawu ƒe nunanae nye agbe mavɔ to Kristo Yesu mía Aƒetɔ la dzi.” (Romatɔwo 6:23) Mawu dɔ Via, Yesu Kristo, ɖo ɖe anyigba dzi be wòatsɔ eƒe agbe debliboa asa vɔe ɖe xexea ta ale be yeaxɔ na amegbetɔwo tso ku si me. Ame siwo katã xɔa Yesu ƒe vɔsa si woyɔna be “tafe” la dzi sena la akpɔ agbe mavɔ.—Romatɔwo 3:24.\nPaulo gblɔ tso yayra siwo katã Mawu ana esubɔlawo to Yesu Kristo dzi ŋu be: “Woada akpe na Mawu le eƒe nunana faa si wu gbɔgblɔ la ta.” (2 Korintotɔwo 9:15) Nyateƒee, tafea wɔ nuku ale gbegbe be mímate ŋu aɖɔe wòade edeƒe o. Gake le nu siwo katã Mawu na amegbetɔwo faa dome la, nu ka tae tafea le etɔxɛ? Mɔ ka nue wòto vovo na Mawu ƒe nunana bubuwo le? * Eye aleke wòle be míawɔ nu ɖe eŋu? Míele kpewòm be nàxlẽ ale si Biblia ɖo nya siawo ŋu le nyati eve siwo kplɔ esia ɖo la me.\n^ mm. 8 Yesu lɔ̃ faa tsɔ eƒe “agbe ɖo anyi ɖe mía ta.” (1 Yohanes 3:16) Gake esi vɔsa sia nye Mawu ƒe tameɖoɖo ƒe akpa aɖe ta la, nyati siawo ƒo nu tso Mawu ŋu be eya koŋ ye nye tafea Nala.\nƉoe Ɖe Amewo Ɖoe Ɖe Amewo Nunana Si Ðeke Mesɔ Kplii O\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ Àlɔ̃ Axɔ Mawu Ƒe Nunana Gãtɔ Kekeake La?\nOdio Nu siwo woate ŋu aƒo ase ƒe kɔpiwɔwɔ ƒe tiatiawo GBETAKPƆXƆ Àlɔ̃ Axɔ Mawu Ƒe Nunana Gãtɔ Kekeake La?\nƉoe Ɖe Amewo Ɖoe Ɖe Amewo GBETAKPƆXƆ Àlɔ̃ Axɔ Mawu Ƒe Nunana Gãtɔ Kekeake La?\nÀlɔ̃ Axɔ Mawu Ƒe Nunana Gãtɔ Kekeake La?\nGBETAKPƆXƆ Àlɔ̃ Axɔ Mawu Ƒe Nunana Gãtɔ Kekeake La?


ÈKPƆ ati gã aɖe si ya sesẽwo nɔ nyamanyamam kpɔa? Togbɔ be ya la nɔ atia nyamam vevie hã la, atia memu o. Nu ka tae? Elabena atia ƒe kewo tri eye wòƒo ke ɖe to sesĩe. Míate ŋu anɔ abe ati ma ene. Ne míele avu wɔm kple nɔnɔme sesẽ siwo le abe ahom ene le agbe me la, míawo hã míate ŋu anɔ te sesĩe ne ‘míeli ke, eye woɖo mí anyi sesĩe ɖe gɔmeɖoanyi la dzi.’ (Ef. 3:14-17) Nu kae nye gɔmeɖoanyi ma?\nMawu ƒe Nya la gblɔ be “Kristo Yesu ŋutɔ” ye nye Kristo hame la ƒe “dzogoedzikpe la.” (Ef. 2:20; 1 Kor. 3:11) Wode dzi ƒo na mí Kristotɔwo be ‘míayi edzi azɔ le ƒomedodo me kplii, míanye ame siwo ƒo ke ɖe to, siwo wotu ɖe eya amea me, eye woli ke wo ɖe xɔse la me.’ Ne míewɔe nenema la, míate ŋu akpe akɔ kple xɔse ƒe dodokpɔwo katã, siwo dometɔ aɖewoe nye “aɖe ŋanɛ” ƒe nya siwo wotu ɖe “beble dzodzro” dzi.—Kol. 2:4-8.\n“Kekeme Kple Didime Kple Kɔkɔme Kple Goglome”\nEkema aleke míawɔ ‘aƒo ke ɖe to ahali ke ɖe xɔse la me’? Mɔ vevi ɖeka si dzi míato aƒo ke ɖe to sesĩe le kpɔɖeŋunyagbɔgblɔ nue nye be míanɔ Mawu ƒe Nya si tso gbɔgbɔ me la srɔ̃m moveviɖoɖotɔe. Yehowa di be ‘míase nyateƒe la ƒe kekeme kple didime kple kɔkɔme kple goglome gɔme tsitotsito le susu me kpe ɖe ame kɔkɔeawo katã ŋu.’ (Ef. 3:18) Eya ta mele be Kristotɔ aɖeke nagblɔ be nyateƒea ŋuti gɔmesese sue si su ye si la su na ye, eye Mawu ƒe Nya la me “gɔmedzenuwo” ɖeɖe ko nasu nɛ o. (Heb. 5:12; 6:1) Ke boŋ ele be mía dometɔ ɖe sia ɖe nadi vevie be yeana Biblia me nyateƒea ŋuti gɔmesese si su ye si la nade to ɖe edzi wu.—Lod. 2:1-5.\nKe hã, esia mefia be sidzedze gbogbo aɖe ƒe mía si susu ɖeɖe dzaa koe hiã bene míazu ame siwo ‘li ke siwo woɖo anyi sesĩe’ le nyateƒe la me o. Ne èbu eŋu kpɔ la, Satana ŋutɔ hã nya nu siwo le Biblia la me. Eya ta míehiã nane si yi ŋgɔ wu ema. Ehiã be “[míanya] Kristo la ƒe lɔlɔ̃, si de ŋgɔ wu sidzedze.” (Ef. 3:19) Esia fia be ne míesrɔ̃a nu le esi míelɔ̃ Yehowa kple nyateƒea ta la, Mawu ƒe Nya la ŋuti sidzedze vavã si le mía si la adzi ɖe edzi, eye ana míaƒe xɔse nasẽ ŋu.—Kol. 2:2.\nDo Wò Gɔmesese Kpɔ\nAzɔ, do ale si nèse nyateƒe vevi siwo le Biblia me la dometɔ ʋɛ aɖewo gɔmee la kpɔ. Esia wɔwɔ ate ŋu ade dzi ƒo na wò be nànɔ kutri kum geɖe wu le wò ɖokuisi Biblia nusɔsrɔ̃ me. Le kpɔɖeŋu me, xlẽ agbalẽ si apostolo Paulo ŋlɔ na Efesotɔwo la ƒe ta gbãtɔa ƒe kpukpui ʋɛ aɖewo kpɔ. (Kpɔ aɖaka si ƒe tanyae nye “Na Efesotɔwo.”) Ne èxlẽ kpukpuiawo vɔ la, bia ɖokuiwò be, ‘Ðe mese Biblia me nya siwo dze le aɖaka sia me dometɔ siwo dzi wote gbe ɖo la gɔmea?’ Na míadzro wo me ɖekaɖeka kpɔ.\nWoɖoe Ði “Do Ŋgɔ Na Xexea Ƒe Gɔmeɖoanyiɣi”\nPaulo ŋlɔ na eƒe haxɔsetɔwo be: “[Mawu ɖoe] ɖi do ŋgɔ be yeaxɔ mí abe ye ŋutɔ ye viwo ene to Yesu Kristo dzi.” Le nyateƒe me la, Yehowa ɖoe be yeaxɔ amegbetɔ aɖewo abe ye viwo ene be woava nye yeƒe dziƒoƒome deblibo la me tɔwo. Ame siwo Mawu xɔ wozu viawo la anye fiawo kple nunɔlawo aɖu dzi kple Kristo. (Rom. 8:19-23; Nyaɖ. 5:9, 10) Nya si Satana tsɔ ɖe Yehowa ƒe dziɖulanyenye ŋu le gɔmedzedzea me la fia be vodada le ale si Mawu wɔ amegbetɔwoe ŋu. Eya ta aleke gbegbe wòsɔe nye esi be Yehowa tia amewo tso amegbetɔƒome ma ke me be woawɔ akpa aɖe le vɔ̃ɖinyenye katã ɖeɖeɖa le xexea me la me, si lɔ Satana Abosam, ame si gbɔ vɔ̃ɖinyenye dzɔ tso, hã ɖeɖeɖa ɖe eme! Ke hã, Yehowa meɖo ame ɖekaɖeka siwo wòaxɔ abe viawo ene la ɖi do ŋgɔ o. Ke boŋ Mawu ɖoe ɖi be amegbetɔwo ƒe ƒuƒoƒo alo hatsotso aɖe naɖu fia kple Kristo le dziƒo.—Nyaɖ. 14:3, 4.\n‘Xexe’ kae Paulo wɔnɛ esi wòŋlɔ na ehati Kristotɔwo be, abe ƒuƒoƒo ene la, wotia wo “do ŋgɔ na xexea ƒe gɔmeɖoanyiɣi”? Menye ɣeyiɣi aɖe si do ŋgɔ na anyigba la alo ameƒomea wɔwɔ ŋu nya gblɔmee wònɔ o. Elabena esia anye dada le dzɔdzɔenyenye ƒe gɔmeɖosewo dzi. Aleke woate ŋu abia akɔnta tso Adam kple Xawa si le woƒe nuwɔnawo ta nenye be Mawu ŋutɔ ɖoe be woava do kpo eƒe sewo dzi wɔwɔ hafi wòwɔ wo gɔ̃ hã? Ekema ɣekaɣie Mawu ɖoe be yeakpɔ nya si do mo ɖa esime Adam kple Xawa wɔ ɖeka kple Satana wodze aglã ɖe Mawu ƒe dziɖulanyenye ŋu la gbɔ? Esi mía dzila gbãtɔwo dze aglã megbe ko hafi Yehowa wɔ esia gake do ŋgɔ na amegbetɔƒome si mede blibo o evɔ woate ŋu aɖe la ɖoɖo anyi.\n“Le Eƒe Amenuveve Ƒe Agbɔsɔsɔ Geɖe La Nu”\nNu ka tae Paulo gblɔ be Mawu wɔ ɖoɖo siwo ŋuti woƒo nu tsoe le mawunyakpukpui siwo wotsɔ ʋu Efesotɔwo ƒe agbalẽa nui la me “le eƒe amenuveve ƒe agbɔsɔsɔ geɖe la nu”? Egblɔ nya ma be yeatsɔ ate gbe ɖe edzi be menye dzizizie wònye na Yehowa be wòaɖe ameƒome si dze nu vɔ̃ me la o.\nLe dzɔdzɔme nu la, naneke meli mía dometɔ aɖeke awɔ si ana wòadze na ɖeɖekpɔkpɔ o. Ke hã, lɔlɔ̃ deto si le Yehowa si na ameƒomea ʋãe wòwɔ ɖoɖo tɔxɛwo hena míaƒe ɖeɖekpɔkpɔ. Le míaƒe blibomademade kple nu vɔ̃ me nyenye ta la, amenuvevee míaƒe ɖeɖekpɔkpɔa nye vavã abe ale si Paulo gblɔe ene.\nMawu Ƒe Tameɖoɖo Ŋuti Nya Ɣaɣla Kɔkɔe La\nLe gɔmedzedzea me la, Mawu megblɔ ale si wòawɔ aɖɔ nu siwo Satana gblẽ la ɖo o. “Nya ɣaɣla kɔkɔe” ye wònye. (Ef. 3:4, 5) Emegbe esi woɖo Kristo hamea anyi la, Yehowa na numekɔkɔ geɖe tso ale si wòawɔ ana tame si wòɖo na ameƒomea kple anyigbaa le gɔmedzedzea me la nava eme la ŋu. Paulo ɖe eme be “le ɣeyiɣi ɖoɖiawo ƒe dede keŋkeŋ” me la, Mawu na “nuwo gbɔ kpɔkpɔ” ƒe ɖoɖo aɖe si ana eƒe nuwɔwɔ siwo katã si nunya le la nawɔ ɖeka la te dɔwɔwɔ.\nÐekawɔwɔ ma ƒe akpa gbãtɔ dze egɔme le ƒe 33 M.Ŋ. ƒe Pentekoste dzi esi Yehowa te ame siwo aɖu dzi kple Kristo le dziƒo la nu ƒoƒo ƒu. (Dɔw. 1:13-15; 2:1-4) Eƒe akpa evelia anye ame siwo anɔ paradisonyigba dzi le Kristo ƒe Mesia Dziɖuɖua te la nu ƒoƒo ƒu ɖekae. (Nyaɖ. 7:14-17; 21:1-5) Menye Mesia Fiaɖuƒea ŋue nyagbɔgblɔ, “nuwo gbɔ kpɔkpɔ” la ku ɖo o, elabena keke ƒe 1914 me hafi wova ɖo Fiaɖuƒe ma anyi. Nu si nyagbɔgblɔ ma fia boŋue nye ale si Mawu le nuwo gbɔ kpɔm alo le asi trɔm le nuwo ŋui be wòana tame si wòɖo be nuwɔwɔ siwo katã le xexea me nagawɔ ɖeka ake la nava eme.\nZu ‘Ame Si Tsi Bliboe Le Nugɔmesese Ƒe Ŋutetewo Gome’\nKakaɖedzitɔe la, fɔléle ɖe ɖokuisinusɔsrɔ̃ ŋu akpe ɖe ŋuwò nàse nyateƒea ƒe “kekeme kple didime kple kɔkɔme kple goglome” gɔme bliboe. Ke hã, ɖikekemanɔmee la, ale si amegbetɔwo megavona le ŋkeke siawo me o la nana wònɔna bɔbɔe na Satana be wòana míaƒe alɔ nado agblɔ le ɖokuisinusɔsrɔ̃ ŋu alo ana míadzudzɔe kura. Mègaɖe mɔ Satana nana nu ma nadzɔ ɖe dziwò o. Zã ‘susumeŋutete’ si Mawu na wò la be nàzu ‘ame si tsi bliboe le nugɔmesese ƒe ŋutetewo gome.’ (1 Yoh. 5:20; 1 Kor. 14:20) Kpɔ egbɔ be èse nu si tae nèka ɖe wò dzixɔsewo dzi ɖo la gɔme, eye be yeate ŋu ana ŋuɖoɖo ame siwo abia nya ye ku ɖe ‘mɔkpɔkpɔ si le ye si’ la ŋu.—1 Pet. 3:15.\nTsɔe be ènɔ Efeso hamea me ɣemaɣi esime woxlẽ Paulo ƒe lɛtaa zi gbãtɔ. Ðe eƒe nyawo maʋã wò nàdi be yeatsi le “Mawu ƒe Vi la ŋuti sidzedze vavãtɔ me” oa? (Ef. 4:13, 14) Godoo! Ekema na Paulo ƒe nya siwo tso gbɔgbɔ me la naʋã wò nenema ke egbea. Ne lɔlɔ̃ deto le asiwò na Yehowa eye eƒe Nya la ŋuti sidzedze vavãtɔ su asiwò la, akpe ɖe ŋuwò nànye ame si ‘li ke si woɖo anyi sesĩe’ ɖe Kristo ƒe “gɔmeɖoanyi la dzi.” Esia ana be nàte ŋu ado dzi le dodokpɔ siwo le abe ahom ene siwo ɖewohĩ Satana ahe ava dziwò hafi xexe vɔ̃ɖi sia ƒe nuwuwu keŋkeŋ nava la me.—Ps. 1:1-3; Yer. 17:7, 8.\n“Woayra mía Aƒetɔ Yesu Kristo ƒe Mawu si nye Fofoa, elabena etsɔ gbɔgbɔmeyayra ɖe sia ɖe si le dziƒonutowo me yra mí, be míanɔ ƒomedodo me kple Kristo, abe ale si wòtia mí do ŋgɔ na xexea ƒe gɔmeɖoanyiɣi, be míanɔ ƒomedodo me kplii ene, bene míanɔ kɔkɔe, eye ɖiƒoƒo aɖeke naganɔ mía ŋu o le eŋkume le lɔlɔ̃ me. Elabena eɖoe ɖi do ŋgɔ be yeaxɔ mí abe ye ŋutɔ ye viwo ene to Yesu Kristo dzi, le ye ŋutɔ ƒe didi kple lɔlɔ̃nu nu, bene woakafu eƒe ŋutikɔkɔe ƒe amenuveve, si wòna mí dɔmenyotɔe to eƒe lɔlɔ̃vi la dzi. To eyama dzi wotsɔ tafea ɖe mí to eƒe ʋu la dzi, ɛ̃, míaƒe vodadawo ƒe tsɔtsɔke, le eƒe amenuveve ƒe agbɔsɔsɔ geɖe la nu. Ena esia sɔ gbɔ na mí le nunya kple susuŋudɔwɔwɔ nyui me, esi wòna míenya eƒe lɔlɔ̃nu ƒe nya ɣaɣla kɔkɔe la. Nya ɣaɣla kɔkɔe sia wɔ ɖeka kple didi si ƒe tame wòɖo ɖi le eɖokui me, hena nuwo gbɔ kpɔkpɔ le ɣeyiɣi ɖoɖiawo ƒe dede keŋkeŋ me, si nye be wòagaƒo nuwo katã nu ƒu ɖekae ake ɖe Kristo la me, nu siwo le dziƒowo kple nu siwo le anyigba dzi.”—Ef. 1:3-10.


Lododowo 12 | Biblia Le Internet Dzi | Xexe Yeye Gɔmeɖeɖe\nAme si lé fu mokaname la, menyaa nu o (1)\n“Nuƒoƒo eŋumabumabui le abe yitɔame ene” (18)\nAme siwo doa ŋutifafa ɖe ŋgɔ hea dzidzɔ vanɛ (20)\nYehowa nyɔa ŋu alakpanuyiwo (22)\nNuxaxa tea ame ƒe dzi ɖe anyi (25)\n12 Ame si lɔ̃a amehehe la, elɔ̃a sidzedze,+Ke ame si lé fu mokaname la, menyaa nu o.+ 2 Ame nyui ƒe nu dzea Yehowa ŋu,Ke ebua fɔ ame si ɖoa susu vɔ̃wo ɖe tame.+ 3 Nu vɔ̃ɖi wɔwɔ mana ame nali ke akpɔ o,+Ke womaho ame dzɔdzɔe ya gbeɖe o. 4 Srɔ̃nyɔnu zazɛ̃ nye fiakuku na srɔ̃a,+Ke srɔ̃nyɔnu ŋukpenanuwɔla nye ŋuɖui le ƒutome na srɔ̃a.+ 5 Ame dzɔdzɔewo ƒe tamesusuwo le eteƒe,Ke ame vɔ̃ɖiwo ƒe mɔfiafia nye beble ɖeɖe sɔŋ. 6 Ame vɔ̃ɖiwo ƒe nyawo trea azã ɖi,*+Ke nu dzɔdzɔe wɔlawo ƒe nyawo xɔa wo ɖe agbe.+ 7 Ne woho ame vɔ̃ɖiwo la, womaganɔ anyi o,Ke ame dzɔdzɔewo ya ƒe aƒe anɔ te ɖaa.+ 8 Woakafu ame si kea eƒe nu le nunya me,+Ke woado vlo ame si ƒe dzi metoa mɔ ɖeka o.+ 9 Ame si wobuna ame tsɛe, gake subɔvi le esi laNyo wu ame si ƒoa adegbe, gake nuɖuɖu mele esi o.*+ 10 Ame dzɔdzɔe léa be na eƒe aƒemelãwo,*+Gake ame vɔ̃ɖiwo ƒe nublanuikpɔkpɔ gɔ̃ hã nye tagbɔsesẽ. 11 Ame si dea eya ŋutɔ ƒe agble la, aɖu nu aɖi ƒo,+Ke ame si tia nu maɖinuwo yome la, tagbɔ mele esi o.* 12 Nu si nu vlo wɔlawo lé la le ŋu biãm na ame vɔ̃ɖi,Ke ame dzɔdzɔe la le abe ati si tsea ku ene. 13 Ame vɔ̃ɖi ƒe nya vlowo nyea mɔ̃ ɖenɛ,+Ke ame dzɔdzɔe ya dona le xaxa me. 14 Ame ƒe nu ƒe kutsetse hea nu nyuiwo vana nɛ taŋtaŋ,+Eye eƒe asinudɔwɔwɔ ahe viɖe geɖe avɛ nɛ. 15 Bometsila ƒe mɔ dzɔna le eya ŋutɔ ŋkume,+Ke nunyala xɔa aɖaŋuɖoɖo.+ 16 Bometsilae mesaa dzikudodo o,*+Ke aɖaŋudzela ya doa toku dzudzu.* 17 Ðasefo nyateƒetɔ gblɔa nya si le eteƒe,*Ke aʋatsoɖasefo daa alakpa. 18 Nuƒoƒo eŋumabumabui le abe yitɔame ene,Ke nunyalawo ƒe aɖe daa gbe le ame ŋu.+ 19 Nyateƒenuyi ali ke tegbee,+Ke aʋatsoɖe ya nu mesena yina o.+ 20 Beble le dzi me na ame siwo ɖoa nu vɔ̃ɖi wɔwɔ,Ke ame siwo doa ŋutifafa ɖe ŋgɔ* la kpɔa dzidzɔ.+ 21 Vɔ̃ aɖeke maɖi kpe ame dzɔdzɔe o,+Ke vɔ̃ aƒo go ame vɔ̃ɖiwo wòade edeƒe.+ 22 Yehowa nyɔa ŋu alakpanuyiwo,+Ke ame siwo wɔa nuteƒe la ƒe nu dzea eŋu. 23 Aɖaŋudzela dzraa eƒe sidzedze ɖo,Ke bometsila ƒe dzi doa boblo eƒe bometsitsi.+ 24 Veviedola ƒe asie aɖu dzi;+Ke kuviatɔ ƒe asie awɔ kluvidɔ.+ 25 Nuxaxa le dzi me ɖe wòtea ame ƒe dzi ɖe anyi,*+Ke nya nyui nana dzi kpɔa dzidzɔ.+ 26 Ame dzɔdzɔe ƒe ŋku nɔa eƒe lãnyiƒe ŋu,Ke ame vɔ̃ɖiwo ƒe mɔ kplɔa wo tranae. 27 Kuviawɔwɔ mekplɔa ame yia adegbe o,+Ke veviedodo la, nu xɔasi wònye na ame. 28 Dzɔdzɔenyenye ƒe mɔ kplɔa ame yia agbe me;+Eƒe mɔ menye kumɔ o.\n^ Egɔmeɖeɖe tẽe, “dea xa ɖi ɖe ʋukɔkɔɖi ŋu.”\n^ Egɔmeɖeɖe tẽe, “gake abolokoe le ewɔm.”\n^ Alo, “kpɔa eƒe aƒemelãwo ƒe luʋɔ ta.”\n^ Egɔmeɖeɖe tẽe, “dzi nyanu mele esi o.”\n^ Egɔmeɖeɖe tẽe, “Bometsilae doa dziku gbe ma gbe ke.”\n^ Egɔmeɖeɖe tẽe, “tsyɔa nu dzudzu dzi.”\n^ Egɔmeɖeɖe tẽe, “nya dzɔdzɔe.”\n^ Egɔmeɖeɖe tẽe, “ame siwo ɖoa ŋutifafaɖaŋu.”\n^ Alo, “ɖe wònana ame léa blanui.”


GBE BUBU Chichewa Eʋegbe Georgian Igbo Sepedi Setswana\nAMELÉLE sesẽe va zu egbeŋkekea me dɔvɔ̃. Gake nenema ke wòle le amewuwu, amegbɔdɔdɔ sesẽe, fififi, ŋutasesẽ le ɖeviwo ŋu, kple ameƒomevi aɖewo tsɔtsrɔ̃ ɖa gɔ̃ hã gome. Nukata ŋɔdzi va le agbe me alea gbegbe, si wɔe be zi geɖe amewo vɔ̃na na dodo le aƒeme le zã me?\nNusiwo hea hlɔ̃nuwɔna siawo ƒe bɔbɔ, si me ameléle sesẽe hã le vɛ do ƒome kple nɔnɔme manyomanyo aɖewo siwo ƒo ke ɖe to le amegbetɔƒomea me. Ðe nènya be ƒe 2,000 kloe nye si va yi la, Biblia gblɔ ɣeyiɣi vɔ̃ siawo ɖia? Taflatse de ŋugblẽ tso nusi wogblɔ ɖi le Timoteo II, 3:2-5 ŋu kpɔ.\n“Amewo lanye ɖokuilɔ̃lawo, galɔ̃lawo, adegbe ƒuƒlu ƒolawo, dadalawo, busunyagblɔlawo, ame maɖoto dzilawo, ame madakpewo kple ame makɔmakɔwo; amesiwo melɔ̃a ame ƒe nya o, amesiwo gbea avuléle, ameŋuzɔlawo, amesiwo mete ŋu ɖua wo ɖokui dzi o, ame wɔadãwo, amesiwo melɔ̃a nu nyui o, yomemɔfialawo, ame mabunuwo, amesiwo doa wo ɖokui ɖe dzi glodzo, amesiwo lɔ̃a hadzedze wu esi woalɔ̃ Mawu, amesiwo si mawusosroɖa ƒe nɔnɔme le, gake wogbe eƒe ŋusẽ la.”\nÐewohĩ àlɔ̃ ɖe dzi be nya siawo siwo woŋlɔ ɣeyiɣi didi aɖee nye sia ɖɔ alesi nɔnɔmea le egbea wòsɔ pɛpɛpɛ. Le míaƒe ŋkekea me la, nɔnɔme gbegblẽ siwo le amegbetɔƒomea me gado fievo ɖe edzi ale gbegbe. Eyata esɔ be ŋgɔdonya siwo wotsɔ ʋu amegbetɔƒomea ƒe nɔnɔme wɔnublanui si woɖɔ fifia nui le Biblia mee nye: “Le ŋkeke mamlɛawo me la ɣeyiɣi sesẽ siwo me nɔnɔ asẽ la ava.” (Timoteo II, 3:1, NW) Mina míade ŋugble tso ameƒomea ƒe gbɔdzɔgbɔdzɔ gã siwo he ameléle sesẽe ƒe dɔvɔ̃a vɛ dometɔ etɔ̃ ko ŋu kpɔ.\nSea Ŋudɔwɔwɔ Ŋuti Kuxiwo\n“Esi afia menya tsona le nu vɔ̃ɖi wɔwɔ ŋu kaba o ŋuti la, eyata dzi ɖoa amegbetɔviwo ƒo ŋutɔ ɖe nu vɔ̃ɖi wɔwɔ ŋu.”—Nyagblɔla 8:11.\nDɔwɔnuwo mele kpovitɔwo ƒe ha geɖe si be woatsɔ anɔ te ɖe hlɔ̃nuwɔnawo nui o. Eyata le dukɔ geɖe me la, ameléle sesẽe nye nuvlowɔwɔ si me ga le. Le ƒe 1996 me la, Colombiatɔ siwo katã léa ame sesẽe dometɔ ʋɛ si nye alafa memama 2 ko ŋue wotsɔ nya ɖo. Le Mexico la, ne mede ɖeke o hã la, woxe ga dɔlar miliɔn 200 teti wònye tafe le ƒe 1997 me. Amedzidzela siwo le Philippines dometɔ aɖewo gɔ̃ hã xɔ gaxɔgbalẽvi siwo wotsɔ xe tafee.\nTsɔ kpe ɖe eŋu la, ɣeaɖewoɣi, nufitifitiwɔwɔ le sedɔwɔƒewo wɔnɛ be womete ŋu kpea akɔ kple nuvlowɔwɔ wòdzea edzi o. Wotsɔ nya ɖe habɔbɔ siwo tsi tre ɖe ameléle sesẽe ŋu siwo wona hehe tɔxɛe ƒe tatɔwo ŋu le Mexico, Colombia, kple dukɔ siwo nɔ tsã Soviet Union me la ŋu be woawo ŋutɔ hã léa amewo sesẽe. Blas Ople, si nye Philippines Sewɔtakpekpegã ƒe zimenɔla gblɔ le Asiaweek magazine me be akɔntabubu si tso dziɖuɖua gbɔ ɖee fia be kpovitɔwo alo asrafo siwo gale dɔ me alo esiwo xɔ dzudzɔ kpɔ gome le ameléle sesẽe siwo katã dzɔ le Philippines la dometɔ alafa memama 52 me. Wogblɔ le Mexicotɔ amedzidzela aɖe si ame geɖe nya ŋu be “ena zãnu dumemegãwo, kpovitɔwo ƒe amegãwo kple dziɖuɖua ƒe setɔwo eye wotsɔ wo ɖokui ɖo gli ƒo xlãe.”\nHiãkame Kple Hadome Numadzɔmadzɔwɔwɔ\n“Eye megaɖe ŋku ɖe ameteteɖeanyi, siwo katã dzɔna le ɣea te la, eye kpɔ ɖa, amesiwo wote ɖe anyi la ƒe aɖatsiwo le tsyɔtsyɔm, ke akɔfala aɖeke meli na wo o; amesiwo te wo ɖe anyi la, sẽ ŋuta le wo ŋu, ke akɔfala aɖeke meli na wo o.”—Nyagblɔla 4:1.\nEgbea la, ame geɖe ƒe ganyawo kple hadomegbenɔnɔ wɔ nublanui ŋutɔ, eye zi geɖe la, woawoe léa amewo sesẽe. Eyata le xexe sia si me kesinɔtɔwo kple hiãtɔwo dome dometsotsoa le kekem ɖe enu ɖaa eye enuenu la gakpɔkpɔ to mɔ si sɔ nu mebɔ o me la, ameléle sesẽe akpɔtɔ adzro ame. Zi alesi ameteteɖeanyi li la, ameléle sesẽe anye mɔ si dzi woato awɔ wɔɖenu ahe susu yi nɔnɔme si wobu be ewu tsɔtsɔ na ame dzi.\nŊukeklẽ Kple Amemalɔ̃malɔ̃\n“Nuvɔ̃wo katã ƒe ke enye galɔlɔ̃.” (Timoteo I, 6:10) “Le nu madzɔmadzɔ wɔwɔ ƒe agbɔsɔsɔ ŋuti la ame geɖewo ƒe lɔlɔ̃ nu latsi.”—Mateo 24:12.\nLe ŋutinya katã me la, galɔlɔ̃ na be amewo wɔ nu dziŋɔwo. Ðewohĩ wometsɔa nuwɔna vlo siwo naa amegbetɔ tsia dzi, xaa nu, eye mɔkpɔkpɔ buna ɖee dometɔ aɖeke tsaa asii de ameléle sesẽe nu o. Le ame geɖe gome la, ŋukeklẽ—si nye galɔlɔ̃—ye ƒonɛ ɖe wo nu be woasẽ ŋuta awɔ funyafunya amedzro ahawɔ fu eƒe ƒomea ŋutasesẽtɔe hena kwasiɖawo, ɣletiwo, eye ɣeaɖewoɣi hena ƒewo.\nEdze ƒã be nane gblẽ le amegbetɔƒome si tea gbe ɖe ga dzi eye womebua amegbetɔ ɖe nemi me o la ŋu vevie. Ðikekemanɔmee la, nɔnɔme sia dea hlɔ̃nuwɔna ƒomevi ɖesiaɖe, si me ameléle sesẽe hã le ƒe dzi ƒo.\nÐe esia fia be míele ɣeyiɣi si Biblia yɔ be “ŋkeke mamlɛawo” mea? Ne nenemae la, nukae esia afia na anyigba la kple míawo? Ðe kuxi dziŋɔ siawo siwo me tom amegbetɔƒomea le, si me ameléle sesẽe hã le, gbɔ kpɔnu aɖe lia?\nMenye Numadzɔkpɔ O\nWotsoa kufia na amesiwo léa ame sesẽe le Mose ƒe Sea te le keke ƒe alafa 15 lia D.M.Ŋ. me ke. (Mose V, 24:7) Wolé Julius Caeser sesẽe hebia tafe ɖe eta le ƒe alafa gbãtɔ D.M.Ŋ. me, eye nenema ke wònɔ le Richard I, si nye England-fia, Kalẽtɔ la, hã gome le ƒe alafa 12 lia M.Ŋ. me. Tafe gbogbotɔ kekeake si woxe kpɔe nye sika kple klosalo tɔn 24 si Inkatɔwo tsɔ na Francisco Pizarro, si nye Spaintɔwo ƒe aʋadziɖula, be woaɖe asi le woƒe fia Atahuallpa si wolé la ŋu le ƒe 1533 me. Gake aʋadziɖulaawo tro ve nɛ wòku.\nTogbɔ be kpovitɔwo li hã la, ameléle sesẽe bɔ\nƉoe Ɖe Amewo Ɖoe Ɖe Amewo Ameléle Sesẽe—Nusiwo Henɛ Vɛ\ng00 1/8 axa 18-19


Ale Si Nàwɔ Abi Ðe Ðaseɖiɖidɔa Me—Dze Agbagba Nàɖo Ame Sia Ame Gbɔ Le Anyigbamamaa Me\nAgbenɔnɔ Kple Subɔsubɔdɔ Kpekpea Ƒe Nusrɔ̃gbalẽ | December 2017\nNU SI TA WÒLE VEVIE: Zakariya gblɔe ɖi be amewo atso dukɔwo ƒe gbegbɔgblɔwo katã me aɖo to nya nyuia. (Zak 8:23) Gake ame kae afia nu wo? (Ro 10:13-15) Enye mɔnukpɔkpɔ kple agbanɔamedzi na mí be míagblɔ nya nyuia na amewo katã le míaƒe anyigbamamaa me.—od 84 mm. 10-11.\nDzra ɖo. Ðe nèdoa go ame siwo doa gbe bubuwoa? Àte ŋu azã JW Language dɔwɔnua atsɔ asrɔ̃ dzeɖonya bɔbɔe aɖe. Alo àte ŋu azã wò fon alo tablɛt atsɔ afia ale si amea awɔ ake ɖe nyatakaka bubuwo ŋu le wo degbe me le jw.org\nLé ŋku ɖe nu ŋu. Ne èle tso aƒe me yi aƒe me dɔa wɔm la, wɔ mɔnukpɔkpɔ siwo aʋu ɖi na wò be nàɖi ɖase na ame siwo tso eme va yina alo le lalam le ʋu me la hã ŋu dɔ. Ne èle dutoƒoɖaseɖiɖidɔa wɔm la, nɔ ŋudzɔ be nàɖi ɖase na amewo\nWɔ dɔa memie. Dze agbagba be nàte ŋu ake ɖe ame siwo mètu le aƒe me va yi o la ŋu. Dze agbagba be nàte ŋu ake ɖe ame aɖe ŋu le aƒe sia aƒe me, ɖewohĩ ɣebubuɣi le ŋkekea me alo ŋkeke bubu dzi le kwasiɖaa me. Le ame aɖewo gome la, lɛta, telefon alo ablɔdziɖaseɖiɖidɔa dzi koe míato ake ɖe wo ŋu\nNɔ wo gbɔ yim. Trɔ yi wo gbɔ kaba be nàtu woƒe ɖetsɔlemea ɖo. Ne amea doa gbe bubu la, di ame aɖe si se gbe ma nyuie ne wòakpe ɖe eŋu. Ele be nànɔ amea gbɔ yim va se ɖe esime gbeƒãɖela si se wo degbea nava egbɔ.—od 94 mm. 39-40\nMIKPƆ VIDEO SI NYE GBEƑÃÐEÐE LE “ANYIGBA ƑE SEƑE KE” EYOME MIAÐO BIABIA SIAWO ŊU:\nDzadzraɖo kae nɔviawo wɔ be yewoake ɖe amewo ŋu le teƒe siwo sa ɖe aga? (1Ko 9:22, 23)\nKuxi kawo dzie wòle be woaɖu?\nYayra kawoe wokpɔ?\nAgbagba kae nàte ŋu adze be nàke ɖe ame geɖewo ŋu le wò anyigbamama me?\nEle be subɔsubɔdɔdzikpɔla nakpɔ egbɔ be wokpe hamea ƒe anyigbamama ɖo edziedzi. Hamemetsitsi aɖewo wɔ ɖoɖo be gbeƒãɖelawo nawɔ dɔ le anyigbamama siwo me womewɔa dɔ le edziedzi o la me le ŋkeke tɔxɛ aɖewo dzi, le ɣletia me ale be gbeƒãɖelawo nate ŋu awɔ dɔ le anyigbamamaa me ŋkeke bliboa.\nNU XƆASI SIWO LE MAWU ƑE NYA LA ME Di Yehowa Hafi Eƒe Dzikudogbe La Naɖo\nNU XƆASI SIWO LE MAWU ƑE NYA LA ME ‘Lé Yudatɔ Ðeka Ƒe Awu Toga’\nKRISTOTƆWO ƑE AGBENƆNƆ Ale Si Nàwɔ Abi Ðe Ðaseɖiɖidɔa Me—Dze Agbagba Nàɖo Ame Sia Ame Gbɔ Le Anyigbamamaa Me\nNU XƆASI SIWO LE MAWU ƑE NYA LA ME Nɔ “Towo Ƒe Bali La Me”\nKRISTOTƆWO ƑE AGBENƆNƆ Nu Yeye Si Wotsɔ Kpe Ðe Kwasiɖa Domedome Kpekpea Ŋu\nNU XƆASI SIWO LE MAWU ƑE NYA LA ME Ðe Wò Srɔ̃ɖegbenɔnɔ Dzea Yehowa Ŋua?\nKRISTOTƆWO ƑE AGBENƆNƆ Nu Kae Nye Lɔlɔ̃ Vavã?\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo AGBENƆNƆ KPLE SUBƆSUBƆDƆ KPEKPEA ƑE NUSRƆ̃GBALẼ December 2017\nAGBENƆNƆ KPLE SUBƆSUBƆDƆ KPEKPEA ƑE NUSRƆ̃GBALẼ December 2017


Fuɖeɖe—Nya Si Biblia Gblɔ\nNyɔnu si bua nuwo ŋu nyuie mawɔ nu si aɖe fu na eƒe dzitsinya o\nWoɖea vi nɔdɔme akpe geɖe ƒua gbe ƒe sia ƒe, xexlẽme sia sɔ gbɔ wu dukɔ geɖe me tɔwo ƒe agbɔsɔsɔ.\nAme ŋutɔ ƒe tiatiae loo alo mesɔ o?\nSusu vovovowo tae nyɔnu aɖewo ɖea fu, wo dometɔ aɖewoe nye ganyawo, wo kple wo srɔ̃wo dome masɔmasɔwo, didi be yewoavo agade suku alo awɔ dɔ bubu aɖe alo esi nyɔnua medi be yeanye dzilaɖekɛ o ta. Gake ame aɖewo hã bua fufɔfɔ be enye mɔnukpɔkpɔ si su nyɔnu si, eya ta fuɖeɖe mesɔ o.\nMawu bua agbe, vevietɔ amegbetɔ ƒe agbe nu kɔkɔe. (1 Mose 9:6; Psalmo 36:9) Mɔfiame sia ku ɖe vidzĩ si le tsitsim le dadaa ƒe dɔ me, afi si Mawu ŋutɔ wɔ be ɖevia natsi le la ŋu. Biblia ŋlɔla aɖe gblɔ be: “Ètsɔ nu xe ŋunye le danye ƒe dɔ me.” Egblɔ kpee be: “Wò ŋkuwo kpɔm esime menye ʋukɔe; eye woŋlɔ eŋu nuwo katã ɖe wò agbalẽ me, le ŋkeke siwo me wowɔ wo.”—Psalmo 139:13, 16.\nAle si Mawu bua vi nɔdɔme la gadze le Se si wòtsɔ na Israel-dukɔa kple dzitsinya si Mawu na mí la me. Mawu ƒe Sea gblɔ be ne ame aɖe sẽ ŋuta le funɔ aɖe ŋu eye via si le dɔ me nɛ la ku la, ele be woawu eya hã ɖe vidzĩ si wòwu la ta. (2 Mose 21:22, 23) Gake ele be ʋɔnudrɔ̃lawo nalé ŋku ɖe nu si ta wòwu amea ɖo la ŋu hafi atso nya me.—4 Mose 35:22-24, 31.\nDzitsinya le amegbetɔwo katã si. Ne nyɔnu ɖo to eƒe dzitsinya eye wòde bubu vi si le dɔ me nɛ ŋu la, eƒe dzitsinya maɖe fu nɛ o. * Gake ne egbe toɖoɖo eƒe dzitsinya la, dzitsinyaa abu fɔe eye wòawɔ fui gɔ̃ hã. (Romatɔwo 2:14, 15) Nyateƒee, numekukuwo ɖee fia be nu tena ɖe nyɔnu siwo ɖe fu kpɔ la dzi eye woléa blanui bɔbɔe.\nKe ne vi dzi kpɔkpɔ zu agba, evɔ vi bubu si ŋu womewɔ ɖoɖo ɖo o gale mɔ dzi gbɔna ɖe? Se ŋugbe si Mawu do na ame siwo wɔna ɖe eƒe mɔfiamewo dzi pɛpɛpɛ la ɖa: “Èwɔa nuteƒe na ame si wɔa nuteƒe; èwɔa nu fɔmaɖitɔe ɖe ame maɖifɔ ŋu.” (Psalmo 18:25) Biblia gagblɔ be: “Yehowa lɔ̃a nya dzɔdzɔe, eye magblẽ ame siwo wɔa nuteƒe nɛ la ɖi o.”—Psalmo 37:28.\n“Woƒe dzitsinya hã ɖia ɖase, eye woawo ŋutɔwo ƒe tamesusuwo bua fɔ wo alo tsoa afia na wo be wo tɔ dzɔ.”—Romatɔwo 2:15.\nKe ne èɖe fu kpɔ ɖe?\nRuth, si nye dzilaɖekɛ gblɔ be: “Vi etɔ̃ le asinye xoxo, eye nyemate ŋu akpɔ enelia dzi akpee o. Ke hã esi meɖe fua la, mekpɔe be mewɔ nu vɔ̃ gã aɖe.” * Gake ɖe Mawu atsɔ nu si wòwɔ la akeea?\nYesu Kristo ɖe nu si nye Mawu ƒe susu le nya sia ŋu fia esi wògblɔ be: “Menye ame dzɔdzɔewo yɔ gee meva o, ke boŋ nu vɔ̃ wɔlawo yɔ gee meva be woatrɔ dzi me.” (Luka 5:32) Ɛ̃, ne míese veve ɖe nu vɔ̃ si míewɔ ta, míetrɔ dzi me eye míebia Mawu be wòatsɔe ake mí la, atsɔe ake faa ne nu vɔ̃ gãe wònye gɔ̃ hã. (Yesaya 1:18) Psalmo 51:17 gblɔ be: “Oo Mawu, màdo vlo dzi si gbã hetugu la o.”\nNe ame si trɔ dzi me do gbe ɖa na Mawu la, ana eƒe susu nadze akɔ anyi eye wòana dzitsinya dzadzɛe. Filipitɔwo 4:6, 7 gblɔ be: “Mito gbedodoɖa kple kokoƒoƒo kpakple akpedada dzi miana Mawu nanya miaƒe dzimedidiwo; eye Mawu ƒe ŋutifafa, si ƒo gɔmesesewo katã ta la, adzɔ miaƒe dziwo kple miaƒe tamesusuwo ŋu.” * Esi Ruth va srɔ̃ Biblia eye wògblɔ eƒe dzimenyawo na Mawu la, eƒe susu dze akɔ anyi. Eva srɔ̃e be Mawu gbɔe “tsɔtsɔke vavãtɔ le.”—Psalmo 130:4.\n“[Mawu] mewɔa nu ɖe mía ŋu ɖe míaƒe nu vɔ̃wo nu o, eye meɖoa eteƒe na mí ɖe míaƒe vodadawo nu o.”— Psalmo 103:10.\n^ mm. 8 Ne edze abe funɔa alo vi si le dɔ me nɛ ƒe agbe ɖo afɔku me gɔ̃ hã la, mefia be woate ŋu aɖe fu o. Ne eva hiã be woatso nya me le ame si woaxɔ ɖe agbe le vidziɣi ŋu la, srɔ̃tɔawo ŋutɔe atso nya me. Togbɔ be ele alea hã, ŋgɔyiyi siwo wowɔ le atikewɔnyawo me wɔe be kuxi sia megabɔ le dukɔ deŋgɔ geɖe me o.\n^ mm. 12 Míetrɔ ŋkɔa.\n^ mm. 14 Tsitretsitsi ƒe ŋugbe si Mawu do hã ana míaƒe susu nadze akɔ anyi. “Kpɔ Nyabiabia Siwo Tso Exlẽlawo Gbɔ” si dze le April 15, 2009 ƒe Gbetakpɔxɔ me, si ƒo nu tso Biblia me mɔfiame siwo ɖee fia be ɖewohĩ woafɔ vidzĩ siwo womedzi hafi woku o la ɖe tsitre.\nDe Asixɔxɔ Nunana Si Nye Agbe Ŋu\nAleke Mawu bua fuɖeɖe, ʋudodo kple lãwo ƒe agbee?\nƉoe Ɖe Amewo Ɖoe Ɖe Amewo Fuɖeɖe\nNya Si Biblia Gblɔ Tso Fuɖeɖe Ŋu\nNya Kae Biblia Gblɔ Tso Fuɖeɖe Ŋu?


“Woƒo zi ɖe dziƒofiaɖuƒe la ŋuti, eye amesiwo ƒo zi ɖe eŋuti la, woawoe le eham.”—MATEO 11:12.\n1, 2. (a) Nuwɔna si mebɔ o ka ŋue Yesu ƒo nu tsoe le eƒe Fiaɖuƒea ŋuti lododoawo dometɔ ɖeka me? (b) Nya kae Yesu gblɔ le eƒe lododo si ku ɖe dzonu xɔasi la ŋu me?\nÐE NANE li si ŋu nèdea asixɔxɔe ale gbegbe be nàlɔ̃ atsɔ nusianu si le asiwò adzra alo aɖe asi le nusiwo katã le asiwò ŋu ɖe eta bene wò asi nate ŋu asu edzia? Togbɔ be amewo gblɔna be yewotsɔ yewo ɖokuiwo ke bene yewoƒe asi nasu yewoƒe taɖodzinuwo—eɖanye ga loo, ŋkɔxɔxɔ loo, ŋusẽ loo alo ɖoƒe o—dzi hã la, mebɔ be ame aɖe nake ɖe nane si lé dzi nɛ vevie ŋu ale gbegbe be wòalɔ̃ faa be yeatsɔ nusianu ake ɖe eta be yeƒe asi nasu nua dzi o. Yesu Kristo ƒo nu tso nuwɔna sia si mebɔ o, evɔ wòléa dzi na ame vevie la, ŋu le Mawu ƒe Fiaɖuƒea ŋuti lo geɖe siwo wòdo, siwo na ame bua tame, la dometɔ ɖeka me.\n2 Enye lo aɖe si Yesu do, alo kpɔɖeŋu aɖe si wòwɔ na eƒe nusrɔ̃lawo ɖeɖe ko, si woyɔna zi geɖe be dzonu xɔasi la ŋuti lododo. Yesu gblɔe ale: ‘Dziƒofiaɖuƒe la ɖi asitsala, mɔzɔla aɖe, si le dzonu nyuiwo dim; eye esi wòkpɔ dzonu ɖeka, si ƒe asi sẽ ŋutɔ la, eyi ɖatsɔ nusiwo katã le esi la dzra, eye wòƒlee.’ (Mateo 13:36, 45, 46) Nukae Yesu di be yeƒe nyaselawo nasrɔ̃ tso kpɔɖeŋu sia me? Eye aleke Yesu ƒe nyawo ate ŋu aɖe vi na míi?\n3. Nukatae dzonu nyuiewo xɔ asi ŋutɔ le blema ɣeyiɣiwo me ɖo?\n3 Tso blema ke la, wobua dzonuwo be wonye lekewɔnuwo. Nyatakaka aɖe gblɔ be, le nya si Romatɔ agbalẽŋlɔla Pliny Tsitsitɔ gblɔ nu la, “dzonuwoe nye kesinɔnu si ŋu wodea asixɔxɔe wu kesinɔnu bubuawo katã.” To vovo na sika, klosalo, alo kpe xɔasi bubuawo la, nugbagbewoe wɔa dzonuawo. Enye nusi ŋu ame geɖewo nya nu tsoe be fɔlĩ ƒomevi aɖewoe nɔa ade ɖem ɖe nukui—abe kpekui ene—si ge ɖe woƒe gowo me la ŋu hemlinɛ kakaka wòzua dzonu keklẽ nogoe si nɔa amadede tɔxɛ me. Le blema la, wofɔa dzonu nyuitɔwo kekeake le Ƒudzĩa, Persia-ƒukɔme, kple India-ƒugã—siwo gbɔ didi tso Israel-nyigbaa gbɔ—me zi geɖe. Eme kɔ ƒã be susu sia tae Yesu ƒo nu tso ‘asitsala, mɔzɔla aɖe, si le dzonu nyuiwo dim’ ŋu ɖo. Ebia agbagbadzedze vevie hafi woake ɖe dzonu vavãtɔ xɔasiwo ŋu.\n4. Nusɔsrɔ̃ kae nye vevitɔ le lo si Yesu do ku ɖe asitsala mɔzɔla la ŋu me?\n4 Togbɔ be dzonu nyuiwo xɔa asi ŋutɔ tso gbaɖegbe ke hã la, eme kɔ ƒãa be menye ho si woxɔnae nye nufiame vevitɔ si le Yesu ƒe kpɔɖeŋua me o. Le Yesu ƒe lododoa me la, menye dzonu xɔasi aɖe koe wòtsɔ Mawu ƒe Fiaɖuƒea sɔ kpli o; ke boŋ ehe susu yi ‘asitsala mɔzɔla aɖe, si le dzonu nyuiwo dim’ kple nusi wòwɔ esi wòke ɖe ɖeka ŋu, hã dzi. To vovo na fiasemenudzrala dzro aɖe ko la, dzonusitsala mɔzɔla, alo dzonudzrala, nye amesi woate ŋu ayɔ be asitsala bibi, amesi ta ŋku ɖaɖɛ le alo si te ŋu kpɔa dzonu ƒe dzɔdzɔmenɔnɔme vevi siwo medzena wokpɔna o, evɔ woɖea dzonua ƒe etɔxɛnyenye fiana la, dzea sii. Ne ekpɔ dzonu adodoea la, enyana, si na be womate ŋu atsɔ dzonu manyomanyo aɖeke aflui kura o.\n5, 6. (a) Nukae ɖe dzesi vevie le asitsala si le Yesu ƒe lododoa me ŋu? (b) Nukae kesinɔnu ɣaɣla ŋuti lododoa ɖe fia ku ɖe asitsala mɔzɔla la ŋu?\n5 Nɔnɔme vevi aɖe hã le asitsala sia si, si wòle be míade dzesii. Ðewohĩ asitsala dzro aɖe adi gbã be yeanya ho si wole dzonua dzramee ale be wòadae akpɔ be ho nenie yeaƒlee be wòaɖe vi na ye hã. Akpɔe ɖa hã be ɖe ame geɖewo le dzonu ma tɔgbe dim be woaƒle hã, ale be wòate ŋu adzrae enumake ahakpɔ viɖea. Ne míagblɔe bubui la, viɖekpɔkpɔ enumake anɔ vevie nɛ wu, ke menye be dzonua nazu eƒe nunɔamesi o. Gake menɔ alea le asitsala si le Yesu ƒe lododoa me ya gome o. Menye eƒe didie nye be yeakpɔ ga alo viɖe o. Le nyateƒe me la, elɔ̃ faa be yeatsɔ ‘nusiwo katã le ye si’—ɖewohĩ eƒe nunɔamesiwo katãa—adzra bene yeaƒle nusi dim yele la.\n6 Asitsala geɖewo abui be, susu mele nusi ŋutsu si le Yesu ƒe lododoa me la wɔ me kura o. Asitsala ŋuɖɔɖola mabu nusia wɔwɔ ŋu kura o. Ke hã, gɔmeɖose siwo to vovo ye nɔ asitsala si nɔ Yesu ƒe lododoa me ya si. Menye gae nye viɖe si wòakpɔ o, ke boŋ dzidzɔ kple dzidzeme si le nu xɔasi ŋutɔ si su esi me la ƒe viɖee asu esi. Wokɔ nya sia me le kpɔɖeŋu aɖe si sɔ kple esia si Yesu wɔ la me. Egblɔ be: “Dziƒofiaɖuƒe la ɖi kesinɔnu, si woɣla ɖe abɔ me, esi ame aɖe kpɔ, eye wòtsɔe ɣla; eye le dzidzɔ, si wòkpɔ le eŋuti ta la, eyi ɖatsɔ nusiwo katã le esi la dzra, eye wòƒle nenem abɔ ma.” (Mateo 13:44) Ẽ, dzi si dzɔe ɖe kesinɔnu si ŋu wòke ɖo ŋu kple alesi woazu etɔe ɖeɖe dzaa ʋa ŋutsua be wòatsɔ nusianu adzra ɖe eta. Ðe ame aɖewo li egbea nenema? Ðe kesinɔnu aɖe li si ta woatsɔ nuwo katã asa vɔ ɖo nenema?\nAmesiwo Dea Asixɔxɔ Nusi Ŋu Viɖe Gã aɖe Le Ŋu\n7. Aleke Yesu ɖee fia be yede asixɔxɔ gã aɖe Fiaɖuƒea ŋui?\n7 Le Yesu ƒe lododoa me la, “dziƒofiaɖuƒe” la ŋue wònɔ nu ƒom tsoe. Eya ŋutɔ de asixɔxɔ gã aɖe Fiaɖuƒea ŋu nyateƒe. Nyanyuigbalẽawo ɖo kpe nyateƒenya sia dzi nyuie. Le Yesu ƒe nyɔnyrɔxɔxɔ le ƒe 29 M.Ŋ. megbe la, “[ede] asi gbeƒãɖeɖe me le gbɔgblɔm bena: Mitrɔ le miaƒe dzi me, elabena dziƒofiaɖuƒe la ɖo vɔ!” Ƒe etɔ̃ kple afãe wòzã tsɔ fia nu ame gbogbo aɖewo tso Fiaɖuƒea ŋui. Etsa le anyigba la katã dzi, “eyi ɖato duawo kple kɔƒeawo me, hele mawufiaɖuƒe ŋu nyanyui gblɔm fia.”—Mateo 4:17; Luka 8:1.\n8. Nukae Yesu wɔ tsɔ ɖe nusi Fiaɖuƒea ava wɔ la fia?\n8 To nukunu gbogbo siwo Yesu wɔ le anyigba bliboa dzi—siwo dometɔ aɖewoe nye dɔdada na dɔnɔwo, nuɖuɖu nana dɔwuitɔwo, ŋusẽkpɔkpɔ ɖe dzɔdzɔmefɔkuwo dzi, kple ame kukuwo fɔfɔ ɖe tsitre gɔ̃ hã—me la, eɖe nusi Mawu ƒe Fiaɖuƒea ava wɔ la hã fia. (Mateo 14:14-21; Marko 4:37-39; Luka 7:11-17) Mlɔeba la, ewɔ nuteƒe na Mawu kple na Fiaɖuƒea to eƒe agbe si wòtsɔ na to xɔsetaku si wòku ɖe fuwɔameti la ŋu me. Abe alesi ko asitsala mɔzɔla ma tsɔ nusianu si le esi dzra ɖe ‘dzonu xɔasia’ ta ene la, Yesu nɔ agbe, heku hã, ɖe Fiaɖuƒea ta.—Yohanes 18:37.\n9. Nɔnɔme si mebɔ o kae Yesu ƒe nusrɔ̃la gbãtɔwo ɖe fia?\n9 Yesu metu eƒe agbe ɖe Fiaɖuƒea dzi ko o, ke boŋ eƒo eyomedzelawo ƒe ƒuƒoƒo sue aɖe hã nu ƒu ɖekae. Amesiawo hã nye amesiwo de asixɔxɔ gã aɖe Fiaɖuƒea ŋu. Wo dometɔ ɖekae nye Andrea, amesi nye Yohanes Amenyrɔɖetsimela ƒe nusrɔ̃la tsã. Esi Andrea kple Yohanes ƒe nusrɔ̃la bubu aɖe, si anye Zebedeo ƒe viŋutsu si hã ŋkɔe nye Yohanes, se Yohanes ƒe ɖaseɖiɖi be Yesue nye ‘Mawu ƒe Alẽvi’ la, Yesu ƒe nu lé dzi na wo enumake eye woxɔ eyama dzi se. Gake nya la mese ɖe afima o. Enumake, Andrea yi nɔvia Simon gbɔ hegblɔ nɛ be: “Míekpɔ Mesia la.” Ema megbe kpuie la, Simon (si wova yɔ emegbe be Kefa, alo Petro) kpakple Filipo kple exɔlɔ̃ Natanael hã va xɔ Yesu dzi se be eyae nye Mesia la. Le nyateƒe me la, esia ʋa Natanael wògblɔ na Yesu be: “Wòe nye Mawu ƒe Vi, wòe nye Israel ƒe Fia.”—Yohanes 1:35-49.\nEde Dzo Wo Me Ðe Dɔ Ŋu\n10. Aleke nusrɔ̃lawo wɔ nui esi Yesu yɔ wo be woava dze ye yome le gododo wo zi gbãtɔ vɔ megbe?\n10 Woate ŋu atsɔ dzidzɔ gbago si Andrea, Petro, Yohanes, kple ame bubuwo kpɔ esi woke ɖe Mesia la ŋu asɔ kple esi asitsala mɔzɔla la kpɔ esi wòke ɖe dzonu xɔasi la ŋu. Nukae woawɔ azɔ? Nyanyuigbalẽawo megblɔ nusi wowɔ enumake le woƒe gododo Yesu zi gbãtɔ sia megbe la katã na mí o. Anɔ eme be, wo dometɔ akpa gãtɔ gatrɔ yi woƒe dɔwɔɖuiwo gbɔ. Gake hafi ƒe ɖeka nava yi la, Yesu gado go Andrea, Petro, Yohanes, kple Yohanes nɔvi Yakobo ake le woƒe lãɖeɖedɔa me le Galilea-ƒuta. * Esi Yesu kpɔ wo la, egblɔ be: “Miva nɔ yonyeme, eye mawɔ mi mianye ameɖelawo!” Aleke wowɔ nui? Mateo ƒe nuŋlɔɖia gblɔ tso Petro kple Andrea ŋu be: “Enumake wogblẽ asabuawo ɖi, eye wodze eyome.” Wogblɔ tso Yakobo kple Yohanes ya ŋu be: “Enumake wogblẽ ʋu la kple wo fofo ɖi, eye wodze eyome.” Luka ƒe nuŋlɔɖia gblɔ kpee be: “Wogblẽ nuwo katã ɖi, eye wodze eyome.”—Mateo 4:18-22; Luka 5:1-11.\n11. Nukae anya wɔe be nusrɔ̃lawo wɔ ɖe Yesu ƒe yɔyɔa dzi enumake?\n11 Ðe nusrɔ̃lawo ƒe nuwɔna la nye nyametsotso aɖe si wowɔ enumake nuwo ŋu mabumabu nyuiea? Kura o! Togbɔ be wotrɔ yi woƒe ƒomea ƒe lãɖeɖedɔa me le gododo Yesu zi gbãtɔ megbe hã la, ɖikeke aɖeke mele eme o be nusi wokpɔ hese ɣemaɣi tso egbɔ la kpɔ ŋusẽ gã aɖe ɖe woƒe dzi kple susu dzi. Alesi ƒe ɖeka kloe va yi la anya na wo ɣeyiɣi geɖe be woatsɔ ade ŋugble le nya mawo ŋu. Fifia ɣeyiɣi de na wo azɔ be woawɔ nyametsotso. Ðe woawɔ nu abe asitsala mɔzɔla la, amesi dzonu xɔasi si ŋu wòke ɖo la ʋã dzi na ale gbegbe be, abe alesi Yesu ɖɔe ene la, ‘wòyi enumake’ ɖawɔ nusi wòle nɛ be wòawɔ be wòate ŋu aƒle dzonua enea? Ẽ. Nusi wokpɔ hese la ʋã dzi na wo ale gbegbe. Wode dzesii be ɣeyiɣia de na yewo be yewoawɔ dɔ. Le esia ta la, abe alesi nuŋlɔɖia gblɔe na mí ene la, womehe megbelele kura o, woɖe asi le nusianu ŋu heva zu Yesu yomedzelawo.\n12, 13. (a) Aleke ame geɖe siwo se Yesu ŋkɔ la wɔ nui? (b) Nukae Yesu gblɔ tso eƒe nusrɔ̃la wɔnuteƒeawo ŋu, eye nukae eƒe nyawo fia?\n12 Aleke gbegbee nuteƒewɔla siawo to vovo tso ame bubu siwo woyɔ emegbe le Nyanyuigbalẽawo me gbɔ enye esi! Yesu da dɔ alo na nuɖuɖu ame geɖewo, gake ɖeko woyi woƒe gbesiagbe dɔwɔnawo dzi emegbe. (Luka 17:17, 18; Yohanes 6:26) Esi Yesu kpe wo be woava zu ye yomedzelawo la, wo dometɔ aɖewo gɔ̃ hã gbe. (Luka 9:59-62) To vovo kura na amesiawo ƒe nuwɔnawo la, Yesu gblɔ emegbe tso nuteƒewɔlawo ya ŋu bena: “Tso Yohanes [amenyrɔɖetsimela] ƒe ŋkekeawo dzi vaseɖe egbegbe dzi la woƒo zi ɖe dziƒofiaɖuƒe la ŋuti, eye amesiwo ƒo zi ɖe eŋuti la, woawoe le eham.”—Mateo 11:12.\n13 Nukae nya siwo nye ‘ƒo zi’ alo ‘ziƒoƒo’ fia? Vine’s Expository Dictionary of Old and New Testament Words gblɔ le Helagbe me dɔwɔnya si me woɖe nya siawo tsoe ŋu be: “Dɔwɔnya la fia agbagbadzedze vevie.” Biblia-ŋunyala Heinrich Meyer gblɔ tso kpukpui sia ŋu be: “Agbagbadzedze vevi ma nu sẽ ale gbegbe be, wole kutrikuku kple agbagbadzedze madzudzɔmadzudzɔe dzi be yewoƒe asi nasu Mesia Fiaɖuƒe si tu aƒe vɔ la dzi . . . Woƒe dzotsɔtsɔ (meganye dziɖeɖeɖi kple mɔkpɔkpɔ nɛ ko ƒe nya o) ɖe Fiaɖuƒea ŋu nu sẽ ale gbegbe.” Abe asitsala mɔzɔla ene la, ame ʋɛ siawo kpɔ nusi nu vavã xɔasi la nye dze sii enumake, eye wolɔ̃ faa tsɔ nusianu si nɔ wo si la ke ɖe Fiaɖuƒea ta.—Mateo 19:27, 28; Filipitɔwo 3:8.\nAme Bubuwo Kpe Asi Ðe Nudididɔa Ŋu\n14. Aleke Yesu dzra apostoloawo ɖo na Fiaɖuƒegbeƒãɖeɖedɔae, eye nukae do tso eme?\n14 Esi Yesu nɔ eƒe subɔsubɔdɔa dzi la, ena hehe ame bubuwo hekpe ɖe wo ŋu be woƒe asi nasu Fiaɖuƒea dzi. Gbã la, etia ame 12 tso eƒe nusrɔ̃lawo dome heɖo wo be woanye apostolowo, alo amesiwo wodɔ. Yesu gblɔ ɖoɖo siwo nu woawɔ dɔ sia le ŋu nya na amesiawo tsitotsito eye wòxlɔ̃ nu wo hã ku ɖe gbetɔame kple nɔnɔme sesẽ siwo le ŋgɔ na wo la ŋu. (Mateo 10:1-42; Luka 6:12-16) Le ƒe eve siwo kplɔe ɖo me la, wokplɔ Yesu ɖo le eƒe gbeƒãɖeɖe dɔwɔnawo me le anyigba bliboa dzi, eye wose vivi le ƒomedodo kplikplikpli si nɔ woa kplii dome la me. Wose eƒe nyawo, kpɔ eƒe nukudɔwɔwɔwo teƒe, eye wokpɔ eƒe kpɔɖeŋuwo. (Mateo 13:16, 17) Ðikeke mele eme o be nusiawo katã lé dzi na wo vevie ale gbegbe be, abe asitsala mɔzɔla la ene la, wotsɔ dzonɔameme kple dzi blibo wɔ Fiaɖuƒedɔae.\n15. Nukae Yesu gblɔ be eyae anye susu vevitɔ si tae wòle be dzi nadzɔ ye yomedzelawo ɖo?\n15 Tsɔ kpe ɖe apostolo 12-awo ŋu la, Yesu “ɖo ame blaadre bubu, eye wòdɔ wo eveveve ɖo ɖe eŋgɔ ɖe du kple kɔƒe, siwo katã me to ge ye ŋutɔ gbɔna la me.” Egblɔ tetekpɔ kple fukpekpe siwo me woato la ŋu nya na woawo hã eye wòde se na wo be woagblɔ na ameawo bena: “Mawufiaɖuƒe la gogo mi vɔ.” (Luka 10:1-12) Esi ame 70-awo trɔ gbɔ la, wokpɔ dzidzɔ ŋutɔ eye wona nyatakaka sia Yesu be: “Aƒetɔ, gbɔgbɔ vɔ̃wo ke hã ɖoa to mí le wò ŋkɔ la dzi.” Gake anya wɔ nuku na wo esi Yesu gblɔ na wo be dzidzɔ gã wu emae le ŋgɔ na wo woava kpɔ le dzonɔameme si le wo me ɖe Fiaɖuƒea ŋuti ta. Egblɔ na wo be: “Migakpɔ dzidzɔ bena, gbɔgbɔawo ɖoa to mi o; ke mikpɔ dzidzɔ bena, woŋlɔ miaƒe ŋkɔwo ɖi le dziƒowo.”—Luka 10:17, 20.\n16, 17. (a) Nya kae Yesu gblɔ na eƒe apostolo wɔnuteƒeawo le zã mamletɔ si wònɔ anyi kpli wo me? (b) Dzidzɔ kple kakaɖedzi kae Yesu ƒe nyawo na apostoloawo?\n16 Mlɔeba la, le zã mamlɛtɔ si me Yesu nɔ anyi kple eƒe apostoloawo, le Nisan 14, ƒe 33 M.Ŋ., dzi la, eɖo nusi wova yɔ be Aƒetɔ ƒe Fiẽnuɖuɖu la anyi eye wòde se na wo be woanɔ ŋku ɖom edzi. Le fiẽ ma me la, Yesu gblɔ na apostolo 11 siwo susɔ la bena: “Nye la mele fiaɖuƒe ɖom ɖi na mi, abe alesi Fofonye hã ɖoe ɖi nam ene, bena miaɖu nu, eye miano nu le nye kplɔ̃ ŋu le nye fiaɖuƒe la me, eye miabɔbɔ nɔ fiazikpuiwo dzi, be miadrɔ̃ ʋɔnu Israel-ƒome wuieveawo.”—Luka 22:19, 20, 28-30.\n17 Dzidzɔ kple dzidzeme ka gbegbee nye esi anya yɔ apostoloawo ƒe dzi me esi wose Yesu ƒe nya mawo! Wotsɔ bubu kple mɔnukpɔkpɔ gãtɔ kekeake si ate ŋu asu amegbetɔ aɖe si la na wo. (Mateo 7:13, 14; Petro I, 2:9) Abe asitsala mɔzɔla ma ene la, wotsɔ nu geɖewo ŋutɔ ke be woadze Yesu yome, si nye Fiaɖuƒea yometiti. Fifia la, woka ɖe edzi na wo be vɔ siwo katã wosa la menye dzodzro o.\n18. Tsɔ kpe ɖe apostolo 11-awo ŋu la, amekawo hãe Fiaɖuƒea aɖe vi na mlɔeba?\n18 Menye apostolo siwo nɔ anyi kple Yesu le zã ma me koe nye amesiwo Fiaɖuƒea aɖe vi na o. Enye Yehowa ƒe lɔlɔ̃nu be woakplɔ ame 144,000 ade Fiaɖuƒea ƒe nubabla me be woanye Yesu Kristo ƒe hatidziɖulawo le Dziƒofiaɖuƒe kɔkɔea me. Tsɔ kpe ɖe eŋu la, apostolo Yohanes kpɔe le ŋutega me be “ameha gã, si ame aɖeke mete ŋu xlẽ o la, . . . le tsitre ɖe fiazikpui la ŋgɔ kple alẽvi la ƒe ŋku me, . . . le gbɔgblɔm bena: Xɔname nanye mía Mawu, si bɔbɔ nɔ fiazikpui la dzi, kple alẽvi la tɔ!” Amesiawoe nye Fiaɖuƒea tevi siwo le anyigba la dzi. *—Nyaɖeɖefia 7:9, 10; 14:1, 4.\n19, 20. (a) Mɔnukpɔkpɔ kae le ʋuʋu ɖi na dukɔwo katã me tɔwo? (b) Nyabiabia ka mee míadzro le nyati si kplɔe ɖo me?\n19 Do ŋgɔ teti hafi Yesu natrɔ ayi dziƒo la, ede se na eyomedzela wɔnuteƒeawo bena: “Miheyi ɖawɔ dukɔwo katã ne woanye nusrɔ̃lawo, mianyrɔ wo ɖe Fofo la kple Vi la kpakple Gbɔgbɔ kɔkɔe la ƒe ŋkɔa me, miafia wo bena, woawɔ nusiwo katã meɖo na mi la; eye kpɔ ɖa, nye la meli kpli mi ŋkekeawo katã vaseɖe xexeame ƒe nuwuwu.” (Mateo 28:19, 20) Eyata amewo atso dukɔwo katã me ava nye Yesu Kristo ƒe nusrɔ̃lawo. Amesiawo hã ƒe dzi anɔ Fiaɖuƒea ŋu abe alesi asitsalaa hã ƒe dzi nɔ dzonu xɔasia ŋui ene—eɖanye dziƒo ƒe mɔkpɔkpɔe le wo si loo alo anyigba dzi tɔe o.\n20 Yesu ƒe nyawo le fiafiam be nusrɔ̃lawɔwɔdɔa ayi edzi ʋuu vaseɖe “xexeame ƒe nuwuwu.” Eyata le míaƒe ŋkekea me ɖe, ɖe ame aɖewo gali siwo le abe asitsala mɔzɔla la ene, siwo lɔ̃na faa tsɔa woƒe nunɔamesiwo katã kena ɖe Mawu ƒe Fiaɖuƒea didi ta? Míadzro nyabiabia sia me le nyati si kplɔe ɖo me.\n^ mm. 10 Anɔ eme be Yohanes, si nye Zebedeo vi, nɔ Yesu yome hekpɔ nusiwo Yesu wɔ la dometɔ aɖewo teƒe le gododo kplii zi gbãtɔ megbe, si wɔe be Yohanes te ŋu ŋlɔ nuwo abe alesi wodzɔe pɛpɛpɛ ene ɖe eƒe Nyanyuigbalẽa me. (Yohanes, ta 2-5) Ke hã, etrɔ yi ɖawɔ woƒe lãɖeɖedɔa ɣeyiɣi aɖe do ŋgɔ hafi Yesu yɔe be wòava nye ye yomedzela.\n^ mm. 18 Be nuwo me nagakɔ ɖe edzi na wò la, kpɔ agbalẽ si nye Sidzedze si Kplɔa Ame Yia Agbe Mavɔ Me, si Yehowa Ðasefowo ta la, ƒe ta 10 lia.\n• Nukae nye nufiame vevitɔ si le lo si Yesu do ku ɖe asitsala mɔzɔla la ŋu me?\n• Aleke Yesu ɖe asixɔxɔ gã si gbegbe wòde Fiaɖuƒea ŋu la fiae?\n• Nukae na be Andrea, Petro, Yohanes, kple ame bubuwo dze Yesu yome enumake esi wòyɔ wo?\n• Mɔnukpɔkpɔ wɔnuku kae le ŋgɔ na dukɔwo katã me tɔwo?\n‘Wogblẽ nuwo katã ɖi, hedze Yesu yome’\nHafi Yesu nadzo ayi dziƒo la, ede se na eyomedzelawo be woawɔ nusrɔ̃lawo\nƉoe Ɖe Amewo Ɖoe Ɖe Amewo ‘Keke Ðe Dzonu Xɔasi Ŋutɔ Aɖe Ŋu’\nw05 2/1 axa 8-13


Sara: Mawu Yɔe Be “Fiavinyɔnu”\nSRƆ̃ WOƑE XƆSE | SARA\nSARA dzudzɔ dɔa sẽe de kame eye wòtrɔ nɔ adzɔge kpɔm ɖaa. Mɔfiame nyui si wòna eƒe subɔviwo na be wonɔ dɔ wɔm dzidzɔtɔe kple ŋkubiã. Sara si doa vevie dɔ ŋutɔ hã nɔ dɔ wɔm. Kpɔe ɖa le susu me be eyae nye ema le asi lilim asi ŋu hele wohem be wòaɖe vevesesea dzi akpɔtɔ. Ðewohĩ anya nɔ avɔgbadɔ si nye woƒe aƒea ƒe akpa siwo vuvu la tɔm moveviɖoɖotɔe. Esi ŋdɔkutsu ɖu agbadɔvɔ sia si wotsɔ gbɔ̃fu lɔ̃ eye tsi ƒoe ƒe geɖee ta la, eklo, eye esia ɖoa ŋku ɣeyiɣi didi si wonye tsatsalawo la dzi na Sara. Ɣea le to ɖom eye fifia ele amigo gbam. Ekpɔ Abraham * esime wònɔ dzodzom le ŋdia me, eye enɔ afi si wòto dzo la kpɔm tututu nɔ elalam. Esi wòkpɔ srɔ̃a wònɔ abu ɖim le togbɛa dzi le adzɔge gbɔna ɖaa la, eko alɔgbɔnu.\nƑe ewo va yi tso esime Abraham kplɔ eƒe ƒome gã la wotso Frat-tɔsisia eye wova Kanaan-nyigba dzi. Sara lɔ̃ faa kplɔ srɔ̃a ɖo le mɔzɔzɔ vevi sia me yi afi si womenya o, elabe enya be ye srɔ̃ Abraham awɔ akpa vevi aɖe le tame si Yehowa ɖo be wòadzi vi aɖe si nu woave ŋutɔ, si me dukɔ aɖe ado go tso la me. Gake akpa kae Sara awɔ le nya sia me? Etsi ko, medzi vi aɖeke o, eye fifia exɔ ƒe 75. Anya bu nya sia ŋu be, ‘Aleke Yehowa ƒe ŋugbedodo sia ava eme esi wònye nyee nye Abraham srɔ̃?’ Ne ese le eɖokui me nenemaa, ke esɔ be wòatsi dzi.\nAte ŋu awɔ na míawo hã eveve ɣeaɖewoɣi be ɣekaɣie Mawu ƒe ŋugbedodowo ava eme. Dzi menya dona o, vevietɔ ne míele mɔ kpɔm na nane vevie. Nu kae míate ŋu asrɔ̃ tso nyɔnu dovevienu sia ƒe xɔse ŋu?\n“YEHOWA XE NYE VIDZIDƆ”\nƑomea trɔ tso Egipte medidi o. (1 Mose 13:1-4) Wova tu woƒe agbadɔwo ɖe kpo aɖe dzi le Betel ƒe ɣedzeƒe gome, afi si Kanaantɔwo yɔna be Luz. Le kponyigba sɔsɔe ma dzi la, Sara ate ŋu akpɔ Ŋugbedodonyigbaa ƒe teƒeteƒewo. Kanaantɔwo ƒe kɔƒeduwo le afi ma eye mɔwo li si dzi mɔzɔlawo tona yia du siwo le didiƒe la me. Gake le nuto ma katã me gɔ̃ hã la, Sara mate ŋu akpɔ wo de o. Mesopotamia ƒe dugã Ur si gbɔ didi kilometa 1,900 mee wònɔ tsi. Edzo le eƒe ƒometɔ geɖewo gbɔ, eye wògblẽ dzidzemegbe si wònɔ le dugã si me asi kple fiase gãwo nɔ, aƒe nyui si wotu hegba nyuie si me dzidzeme le, eye tsi toa pɔmpiwo me le la katã ɖi! Gake ne míebu Sara be anya nɔ ɣedzeƒe kpɔm alé blanui, eye wònɔ dzidzemegbe si wònɔ le wo de susum la, ke míedze si nyɔnu mawuvɔ̃la sia nyuie o.\nSe nya si gbɔgbɔ ʋã apostolo Paulo wòŋlɔ ƒe 2,000 megbe ɖa. Esi wònɔ nu ƒom tso Sara kple Abraham ƒe xɔse ŋu la, egblɔ be: “Ne ɖe wona woƒe susu kpɔtɔ nɔ teƒe si woʋu tso dzi la, anye ne mɔnukpɔkpɔ su wo si wogbugbɔ yi.” (Hebritɔwo 11:8, 11, 15) Sara kple Abraham siaa mena afi si wonɔ tsã la dzro wo o. Ne ɖe wona woƒe susu kpɔtɔ nɔ nu mawo ŋu la, anye ne woaɖoe be yewoatrɔ ayi aƒe. Ne ɖe wotrɔ dzo yi Ur la, anye ne mɔnukpɔkpɔ xɔasi si Yehowa tsɔ ɖo wo ŋkume la ato wo ŋu. Anye ne wobu le amewo ƒe susu me; womanye xɔse ƒe kpɔɖeŋuɖola ʋãme siwo ƒe nu alé dzi na ame miliɔn geɖe la o.\nSara menɔ nu siwo wògblẽ ɖe megbe la susum o, ekpɔ ŋgɔ tẽe. Eya ta eyi edzi kpe asi ɖe srɔ̃a ŋu woʋu tso teƒe yi teƒe, ekpe asi ɖe agbadɔawo hoho kple wo tutu kple woƒe lãhawo kpɔkplɔ ɖe asi ŋu. Enɔ te ɖe tɔtrɔ yeyewo kple kuxi bubuwo nu. Yehowa gbugbɔ ɖo kpe ŋugbe si wòdo na Abraham la dzi nɛ, gake fifia hã megblɔ nya aɖeke tso Sara ya ŋu o.—1 Mose 13:14-17; 15:5-7.\nMlɔebaa Sara ɖoe be yeagblɔ susu aɖe si nɔ tame vam na ye la na Abraham. Kpɔ ale si wòadze le mo nɛ be etɔtɔ esi wògblɔ be: “[Meɖe kuku] Yehowa xe nye vidzidɔ” le susu me ɖa. Eya ta egblɔ na srɔ̃a be yeatsɔ yeƒe kosi Hagar nɛ wòadzi vi nɛ. Kpɔ ale si Sara anya nɔ veve sem esi wònɔ nya sia gblɔm na srɔ̃a ɖa! Ðewohĩ nya sia masɔ tome na mí egbea o, gake enye nu si dzɔna ɣemaɣi be ŋutsu naɖe nyɔnu bubu alo adze ahiã ale be wòate ŋu adzi vi si ava nye eƒe domenyila. * Ðe Sara anya susui be ne yewowɔe alea la, ekema tame si Mawu ɖo be Abraham ƒe dzidzimeviwo nava zu dukɔ la ava emea? Aleke kee wòɖale o, elɔ̃ faa be yeatsɔ nu gã aɖe asa vɔe. Aleke Abraham wɔ nui? Biblia gblɔ be: ‘eɖo to Sara ƒe gbe.’—1 Mose 16:1-3.\nÐe ŋutinyaa fia be Yehowa gbɔe susu ma tso va na Sara? Menye nenemae o. Ke boŋ eƒe susua ɖee fia be ebu nuwo ŋu abe ale si ko amegbetɔ ɖe sia ɖe abui ene. Esusu be Mawu gbɔe yeƒe kuxiawo tso eye mekpɔe be mɔ bubu aɖeke li si dzi Abraham ato akpɔ nyaa gbɔ o. Mɔ si dzi Sara ŋutɔ di be yewoato akpɔ nyaa gbɔ la ahe dzivee kple kuxiwo vɛ nɛ. Ke hã, susu si wòdo ɖa la ɖee fia be medi eɖokui tɔ o, eye esia nye nɔnɔme nyoameŋu aɖe. Le xexe sia si ɖea tɔnye ko nenyo ƒe nɔnɔme fiana me la, ɖe Sara ƒe ɖokuitɔmadimadia meɖe dzesi ŋutɔ oa? Ne míelɔ̃ faa tsɔa Mawu ƒe lɔlɔ̃nu wɔwɔ ɖoa nɔƒe gbãtɔ la, ke míele Sara ƒe xɔse srɔ̃m.\nEteƒe medidi hafi Hagar fɔ fu na Abraham o. Ðewohĩ Hagar ƒe fufɔfɔa na wòbui be yenyo wu Sara, eya ta megabua eƒe aƒenɔa ɖe ɖeke me o. Esia anya gbã dzi na Sara konɔ la ŋutɔ! Abraham ɖe mɔ na Sara wòhe to na Hagar le mɔ aɖe si Biblia megblɔ kaŋ o la nu, eye Mawu da asi ɖe edzi. Hagar dzi ŋutsuvi si ŋkɔe nye Ismael, eye ƒe geɖewo va yi vɔ. (1 Mose 16:4-9, 16) Biblia ɖee fia be kaka gbedeasi aɖe nagatso Yehowa gbɔ ava na wo la, Sara xɔ ƒe 89 eye srɔ̃a xɔ ƒe 99. Nya dodzidzɔname ka gbegbee nye esi wose!\nYehowa gado ŋugbe na exɔlɔ̃ Abraham be yeana eƒe dzidzimeviwo nasɔ gbɔ. Mawu trɔ ŋkɔ nɛ gɔ̃ hã. Hafi wòatrɔ ŋkɔ nɛ la Abram ye woyɔna nɛ. Gake Yehowa trɔ ŋkɔ nɛ be Abraham, si gɔmee nye “Amehawo Fofo.” Eye esiae nye zi gbãtɔ si Yehowa gblɔ akpa si Sara awɔ le nya sia me la ŋu nya. Etrɔ eƒe ŋkɔ Sarai, si ɖewohĩ gɔmee nye “Dzreme,” wòzu Sara si nye ŋkɔ si míenya nyuie. Ŋkɔ Sara gɔme ɖe? Egɔmee nye “Fiavinyɔnu”! Yehowa gblɔ susu si ta wòtsɔ ŋkɔ ma na nyɔnu sia si gbɔ melɔ̃a nu le o la be: “Mayrae, eye mana wòadzi ŋutsuvi na wò; ɛ̃, mayrae, eye wòazu dukɔ geɖewo dada; dukɔwo ƒe fiawo adzɔ tso eme.”—1 Mose 17:5, 15, 16.\nNu, si Yehowa bla kple Abraham be yeato eƒe dzidzimevi aɖe dzi ayra dukɔwo katã la ava eme to ŋutsuvi si Sara adzi la dzi. Ŋkɔ Isak, si Mawu tsɔ na ŋutsuvia gɔmee nye “Nukokoe.” Esi Abraham se tame si Yehowa ɖo be yeana Sara ŋutɔ nadzi vi la, “Abraham tsyɔ mo anyi, eye wòde asi nukoko me.” (1 Mose 17:17) Ewɔ nuku nɛ eye wòkpɔ dzidzɔ ŋutɔ. (Romatɔwo 4:19, 20) Ke Sara ya ɖe?\nEma megbe kpuie la, ŋutsu etɔ̃ aɖewo va Abraham gbɔ le avɔgbadɔa me. Ŋdɔa nu sẽ, gake atsu kple asi tsitsi sia wɔ kaba wɔ amedzro na ŋutsuawo. Abraham gblɔ na Sara be: “Netsɔ! Ku wɔ memee seya etɔ̃, blui eye nàtsɔe amè aboloe.” Amedzrowɔwɔ bia dɔ geɖe wɔwɔ ɣemaɣi. Abraham megblẽ dɔa katã ɖe srɔ̃a ɖeɖe dzi o; ewɔ kaba wu nyitsui eye wotrɔ asi le nuɖuɖu kple nunono geɖe ŋu. (1 Mose 18:1-8) Yehowa ƒe dɔlawoe “ŋutsu” mawo nye! Nudzɔdzɔ siae anya nɔ susu me na apostolo Paulo esi wòŋlɔ bena: “Migaŋlɔ amedzrowɔwɔ be o, elabena to esia me ame aɖewo wɔ amedzro na mawudɔlawo, evɔ woawo ŋutɔwo menya o.” (Hebritɔwo 13:2) Ðe nàte ŋu asrɔ̃ Abraham kple Sara ƒe amedzrowɔwɔ ɖedzesi laa?\nSara lɔ̃ amedzrowɔwɔ\nEsi mawudɔlawo dometɔ ɖeka gbugbɔ gblɔ ŋugbe si Mawu do na Abraham be Sara adzi vi la, Sara menɔ wo gbɔ o, enɔ agbadɔa me nɔ to ɖom. Esi wòse be ye mama kukui sia yeadzi vi la, ewɔ moyaa nɛ ale gbegbe be mete ŋu le eɖokui o, eko nu le dzi me gblɔ be: “Esi wɔna vɔ le ŋunye, eye nye aƒetɔ hã tsi ku amegã ɖe, ɖe magate ŋu akpɔ dzidzɔ sia nyateƒea?” Mawudɔlaa ɖɔ Sara ɖo esi wòbiae kaŋ be: “Ðe nane sesẽ na Yehowaa?” Sara vɔ̃ eye wòɖe eɖokui nu, eye esɔ le dzɔdzɔme nu be ame nase le eɖokui me nenema. Egblɔ enumake be: “Nyemeko nu o lo!” Mawudɔlaa ɖo ŋu be: “Ao! Èko nu.”—1 Mose 18:9-15.\nÐe Sara ƒe nukokoa fia be xɔse mele esi oa? Kura o. Biblia gblɔ be: “Le xɔse me wona ŋusẽ Sara hã wòfɔ fu dzi vi, esime wòtsi to vidzidzi me kura gɔ̃ hã, elabena ebu Ame si do ŋugbea la nuteƒewɔlae.” (Hebritɔwo 11:11) Sara nya Yehowa nyuie, enya be ate ŋu ana eƒe ŋugbedodo ɖe sia ɖe nava eme. Mía dometɔ kae mehiã xɔse ma ƒomevi o? Ele be míadze agbagba adze si, Mawu si ŋu Biblia ƒo nu tsoe la nyuie. Ne míewɔe alea la, míava kpɔ nu si tae xɔse ma tɔgbi nɔ Sara si. Yehowa wɔa nuteƒe eye wòwɔa eƒe ŋugbedodowo katã dzi. Ɣeaɖewoɣi la, mɔ siwo dzi wòtona wɔnɛ la awɔ nuku na mí ale gbegbe be ɖeko míako nu!\nYehowa ɖo eteƒe na Sara ɖe eƒe xɔse ɖedzesi la ta\nEsi Sara xɔ ƒe 90 la, eƒe asi su nu si tututu dim wònɔ vevie le eƒe agbe me katã la dzi mlɔeba. Edzi vi na srɔ̃a lɔlɔ̃a si xɔ ƒe 100 fifia la! Abraham tsɔ ŋkɔ na vidzĩa be Isak alo “Nukokoe,” abe ale si Mawu gblɔe ene. Míate ŋu akpɔ ale si dzidzɔ anya yɔ mo na Sara si ƒe mo lé ayi la, esi wògblɔ be: “Mawu do nukokoe nam; ame sia ame si asee la ako nu kplim.” (1 Mose 21:6) Nunana wɔnuku sia si Yehowa nɛ la anya do dzidzɔ nɛ le eƒe agbemeŋkeke mamlɛawo me. Ke hã, esia da agba gã aɖe ɖe edzi.\nEsi Isak xɔ ƒe atɔ̃ eye ɣeyiɣia de be woatso no nɛ la, ƒomea ɖu azã be woatsɔ aɖo ŋku edzi. Gake kuxi aɖe nɔ anyi. Biblia gblɔ be Sara “de dzesii” be nu tramaa aɖe nɔ edzi yim le aƒea me. Hagar vi Ismael si xɔ ƒe 19 la nɔa fewu ɖum le Isak ŋu atraɖii. Menye hatsekaka dzro koe o. Gbɔgbɔ ʋã apostolo Paulo wògblɔ emegbe be Ismael ƒe nuwɔnaa nye yometiti. Sara kpɔe be menye fefe dzro koe o, ke boŋ enye nuwɔna si ava de ye via ƒe agbe afɔku me. Sara nya nyuie be menye ye vi koe Isak nye o, awɔ akpa vevi aɖe be Yehowa ƒe tameɖoɖowo nava eme. Eya ta etso kpla eye wògblɔ nu si nɔ dzɔdzɔm la na Abraham, nya aɖeke maɣlamaɣlae. Egblɔ nɛ be wòanya Hagar kple Ismael siaa.—1 Mose 21:8-10; Galatiatɔwo 4:22, 23, 29.\nNu kae Abraham wɔ? Biblia gblɔ be: “Nya si wògblɔ tso via ŋu la medzɔ dzi na Abraham kura o.” Elɔ̃ Ismael, eye abe vifofo enea, mate ŋu ado dzi awɔ nu ma o. Ke hã, Yehowa kpɔ nu sia nu si nɔ dzɔdzɔm la nyuie eya ta ede nu nyaa me. Biblia gblɔ be: “Mawu gblɔ na Abraham be: ‘Mègana nya siwo gblɔm Sara le na wò le ŋutsuvi la kple kosi la ŋu nave wò o. Ðo toe, elabena ame si woayɔ be wò dzidzimevi la adzɔ tso Isak me.’” Yehowa ka ɖe edzi na Abraham be yeakpɔ Hagar kple via ƒe nuhiahiãwo gbɔ na wo. Abraham nuteƒewɔla la lɔ̃ ɖe nyaa dzi.—1 Mose 21:11-14.\nSrɔ̃nyɔnu nyui aɖe kple kpeɖeŋutɔ vavãe Sara nye na Abraham. Menye nya siwo avivi le to me na srɔ̃a koe wògblɔna nɛ o. Esi kuxi aɖe si ka ƒomea kple woƒe etsɔme do mo ɖa la, eƒo nu tso eŋu na srɔ̃a faa. Eƒe nuƒoƒo kaŋ la mefia be mede bubu srɔ̃a ŋu o. Le nyateƒe me la, apostolo Petro si nye srɔ̃tɔ gblɔ emegbe tso Sara ŋu be, enye srɔ̃nyɔnu kpɔɖeŋu nyui ɖola si de bubu srɔ̃a ŋu. (1 Korintotɔwo 9:5; 1 Petro 3:5, 6) Nyateƒeae nye be, ne ɖe Sara mia nu ɖe nya sia dzi la, anye ne mede bubu Abraham ŋu o, elabena nu si gbegbe wòagblẽ le srɔ̃a kple ƒome bliboa ŋu la manɔ gbɔgblɔ me o. Lɔlɔ̃ ʋã Sara wògblɔ nya si wòle be wòagblɔ.\nSrɔ̃nyɔnu geɖewo dea asixɔxɔ kpɔɖeŋu si Sara ɖo la ŋu. Wosrɔ̃ ale si woaɖo dze kple wo srɔ̃wo tso dzi me bubutɔe la tso egbɔ. Ɣeaɖewoɣi la, srɔ̃nyɔnu aɖewo adi be Yehowa nade nu yewoƒe nyawo me abe ale si wòwɔe na Sara ene. Togbɔ be ele alea hã la, wosrɔ̃a Sara ƒe xɔse sesẽ, eƒe lɔlɔ̃ kple eƒe dzigbɔɖi.\nYehowa yɔ Sara be “Fiavinyɔnu,” ke hã, menɔ mɔ kpɔm be woawɔ nu ɖe ye ŋu abe fiavinyɔnu ene o\nTogbɔ be Yehowa ŋutɔ yɔ nyɔnu lɔlɔ̃ sia be “Fiavinyɔnu” hã la, menɔ mɔ kpɔm be woawɔ nu ɖe ye ŋu abe fiavinyɔnu ene o. Mewɔ nuku o be, esi wòxɔ ƒe 127 eye wòku la, Abraham “xa nu vevie eye wòfa Sara ŋutɔ.” * (1 Mose 23:1, 2) Esusu eƒe “Fiavinyɔnu” lɔlɔ̃a ŋutɔ. Ðikeke mele eme o be, Yehowa Mawu ŋutɔ hã susu nyɔnu wɔnuteƒe sia eye eɖoe be yeafɔe ɖe tsitre va paradiso me le anyigba dzi. Etsɔme nyui aɖe si me dzidzɔ le la le Sara kple ame siwo katã srɔ̃a eƒe xɔse la lalam.—Yohanes 5:28, 29.\n^ mm. 3 Tsãa, ŋkɔ si woyɔna na srɔ̃tɔ siawoe nye Abram kple Sarai va se ɖe esime Mawu trɔ ŋkɔ na wo, gake kpuie ko la, míazã ŋkɔ si ame geɖe nya na wo wu la.\n^ mm. 10 Yehowa ɖe mɔ ɖe srɔ̃ geɖe ɖeɖe kple ahiãdzedze ŋu ɣemaɣi, gake emegbe ena Yesu Kristo gbugbɔ ɖo kpe ale si Mawu ɖoe le gɔmedzedzea me le Eden be ŋutsu naɖe nyɔnu ɖeka la dzi.—1 Mose 2:24; Mateo 19:3-9.\n^ mm. 25 Le Biblia me la, Sara koe nye nyɔnu si ƒe ƒe Biblia yɔ le eƒe kuɣi.\nAbraham—‘Ame Siwo Katã Si Xɔse Le La Fofo’\nAleke Abraham ɖee fia be yexɔ Mawu dzi se? Mɔ kawo nue nàdi be yeasrɔ̃ Abraham ƒe xɔse le?


1 Korintotɔwo 15:58\nEyata, nɔvinye lɔlɔ̃tɔwo, minɔ te sesĩe, maʋãmaʋã, eye migba go ɖaasi le Aƒetɔ la ƒe dɔwɔwɔ me, esi mienyae bena, miaƒe agbagbadzedze menye dzodzro le Aƒetɔ la me o ŋuti la.\n1 Korintotɔwo 16:13\nMinɔ ŋudzɔ, minɔ tsitre le xɔse me, miwo ŋutsu, eye mise ŋu!\nEyata ɖeɖi metea mia ŋu o: ke ne miaƒe gotame gblẽna hã la, míaƒe ememe la zua yeye gbesiagbe.\nEye wòbɔbɔ wò ɖe anyi hena dɔ wu wò, eye wonyre wò kple mana, si wò ŋutɔ kple fofowòwo mienyã o, bena wòana nadze sii be, amegbetɔ mele abolo ƒe agbe ko o, ke boŋ amegbetɔ le agbe le nya, siwo katã do tso Yehowa nu la ta.\nKe azɔ la, ɖe megale nu ƒom, bena wòanyo amewo ŋu loo, alo Mawu ŋua? Alo ɖe mele didim bena, madze amewo ŋua? Ɖe megale amewo ŋu dzem la, anye ne nyemeganye Kristo ƒe dɔla o.\nMenye ɖe meɖe se na wò be, lé dzi ɖe ƒo, eye nasẽ ŋu, ŋɔ megadzi wò o, eye dzidzi megaƒo wò oa? Elabena Yehowa, wò Mawu la, li kpli wò le afisiafi, si nayi ɖo.\nEye wòɖo ŋu nɛ bena: Nalɔ̃ Aƒetɔ, wò Mawu, kple wò dzi blibo kple wò luʋɔ blibo kple wò ŋusẽ blibo kple wò tamesusu blibo, kpakple hawòvi, abe alesi nèlɔ̃a wò ŋutɔ ɖokuiwò ene.\nAme dzɔdzɔe, si ƒe zɔzɔme ŋu fɔɖiɖi mele o la, eme anyo na viawo le emegbe.\nAlesi wotsɔa ga nyrea gae la, nenema ame nyrea nɔviae.\n Ŋutsu nyanu sesẽna, eye ŋutsu nugɔmesela ɖea ŋusẽ fiana. Elabena tamebubu natsɔ awɔ aʋae, eye adaŋudela geɖewo hea dziɖuɖu vanɛ.\n1 Korintotɔwo 10:12-13\n Eyata amesi ke susuna be, yele tsitre la, nakpɔ nyuie, bena wòagadze anyi o. Tetekpɔa ɖeke meva mia dzi kpɔ o negbe ame tɔ ɖeɖeko, gake nuteƒewɔla enye Mawu, amesi mana mɔ bena, woate mi akpɔ awu alesi miate ŋui la o; ke ana gododo le eme hã akpe ɖe tetekpɔ ŋuti, bene miate ŋu atsɔe.\n Migadzra nu nyuiwo ɖo na mia ɖokui le anyigba dzi, afisi agbagblaʋui kple nusiwo ɖua nu la, gblẽa nu le, eye fiafitɔwo dzea kpɔ va fia, nu le la o; ke boŋ midzra nu nyuiwo ɖo na mia ɖokui le dziƒo, afisi agbagblaʋui kple nusiwo dua nu la, megblẽa nu le o, eye fiafitɔ medzea kpo va fia nu le o:\n Ke wò la, oo Mawu ƒe ame, si le nusiawo nu; ke dze dzɔdzɔenyenye, mawusosroɖa, dzixɔse, lɔlɔ̃, dziɖoɖo, dɔmefafa yome. Ʋli xɔse ƒe ʋiʋli nyui la; wò asi nasu agbe mavɔ, si ta woyɔ wò ɖo, eye nèʋu emeʋuʋu nyui le ɖaseɖila geɖewo ƒe ŋku me la dzi.\n Minɔ mo xexi, minɔ ŋudzɔ; elabena miaƒe adikãtɔ, Abosam, le tsatsam abe dzata, si le gbe ɖem hele ame dim, be yeavuvu ami ene; minɔ tsitre sesĩe ɖe eyama ŋuti le xɔse me, esi mienyae bena, fukpekpe mawo ke va mia nɔvi, siwo le xexeame la dzi.\n Ke neganɔ nenema le mia dome o; ke boŋ amesi di bena, yeazu gã le mia dome la, nanye miaƒe subɔla; eye amesi ke di bena, yeanye gbãtɔ le mia dome la, nanye amewo katã ƒe dɔla. Elabena Amegbetɔvi la hã menye ɖe wòva bena, woasubɔ ye o; ke boŋ bena, yeasubɔ, eye bena, yeatsɔ yeƒe agbe la ana le ame geɖewo ƒe xɔxɔ ta.\n Yehowa li kplim, nyemavɔ̃ o, nuka amegbetɔ awɔm? Yehowa li kplim, enye xɔnametɔ nam, eye makpa nye ketɔwo ɖa kple ŋku. Enyo be, woasi Yehowa atso, wu esi woaɖo dzi ɖe amegbetɔwo ŋu.\n Medi wò tso dzi blibo me, megana matra tso wò seawo gbɔ o! Meɣla wò nyawo ɖe nye dzi me, ne nyemagawɔ nuvɔ̃ ɖe ŋuwò o. Yehowa, woakafu wò, fia wò ɖoɖowom!


GBE BUBU Arabic Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse German Hungarian Igbo Indonesian Italian Japanese Korean Latvian Lithuanian Myanmar Norwegian Polish Portuguese Romanian Russian Sepedi Setswana Slovak Slovenian Spanish Swahili Swedish Turkish Ukrainian\n“Tsi nyui, si womeƒo ɖii o si anɔ anyi woakpɔ le agbɔsɔsɔ me ɖaa nye nuhiahiã vevi aɖe hena amegbetɔƒomea katã ƒe agbenɔnɔ, woƒe nyonyo kpakple woƒe hadome kple ganyawo ƒe ŋgɔyiyi. Gake ɖeko míenɔa nu wɔm abe ɖe tsi nyui li woakpɔ ɣesiaɣi ene. Meli nenema o.”—KOFI ANNAN, DUKƆ ƑOƒUAWO ƑE DƆDZIKPƆLAGÃ.\nLE ƑE akpe ɖeka siwo va yi ƒe Yawoɖa ŋdɔ ɖesiaɖe la, ʋɔnudrɔ̃ƒe vevi aɖe ɖia ʋɔnu le Spaintɔwo ƒe dugã si nye Valencia la me. Eƒe taɖodzinue nye be wòakpɔ nyaʋiʋli siwo ku ɖe tsinyawo ŋu gbɔ.\nAgble siwo wodea tsii ŋue agbledela siwo le Valencia bali wɔnua me nɔa agbe ɖo, eye tsidede agble xɔa tsi geɖe ŋutɔ—esia naa kuxi nɔa tsi ŋu le Spain ƒe akpa sia ɣesiaɣi. Agbledelaawo te ŋu tsɔa woƒe tsinyawo yia ʋɔnudrɔ̃ƒe sia si kpɔa tsinyawo gbɔ ɣesiaɣi si wokpɔ be wotafa yewo. Menye nu yeyee dzrewɔwɔ ɖe tsi ta nye o, gake ƒã hafi wokpɔa wo gbɔ nyuie abe alesi wokpɔnɛ le Valencia ene.\nAnɔ ƒe 4,000 kloe enye esi va yi la, dzre gã aɖe dzɔ ɖe alẽkplɔlawo dome le amesi adu vudo aɖe me tsi ta le Beer-Seba, le Israel. (Mose I, 21:25) Eye tsikuxiwo le Titina Ɣedzeƒe va do gã ɖe edzi tso ɣemaɣi. Tatɔ eve teti le nuto ma me gblɔ be tsinya koe nye nusi ana yewoaho aʋa ɖe dukɔ bubu si do liƒo kpli yewo la ŋu.\nLe dukɔ siwo me tsi medzana le tututu o le xexeame godoo la, tsi nye nusi ŋu wotsia dzi ɖo vevie ɣesiaɣi wu. Nusitae la me kɔ ƒã: Tsi hiã vevie hena ame ƒe agbenɔnɔ. Abe alesi Kofi Annan gblɔe ene la, “tsi nyui nye nusi le vevie: míate ŋu anɔ agbe eya manɔmee o. Naneke meli woatsɔ aɖɔ lii o: Womate ŋu atsɔ nu bubu aɖeke aɖo eteƒe o. Evɔ nu geɖewo te ŋu gblẽa nu le tsi ŋu ŋutɔ: amegbetɔwo ƒe nuwɔnawo gblẽa nu le tsi si nyo na zazã ƒe agbɔsɔsɔme si li kple eƒe nyonyome ŋu ale gbegbe.”\nMíaƒe ɣletinyigbaa ƒe tsi si woate ŋu azã ƒe agbɔsɔsɔme kple nyonyome siaa ɖo afɔku me egbea wu ɣeyiɣi bubu ɖesiaɖe si do ŋgɔ. Migana alesi wòdze abe ɖe tsi bɔ ɖe xexeame ƒe akpa aɖewo naflu mí o.\nDukɔ Ƒoƒuawo ƒe Dɔdzikpɔlagã ƒe Kpeɖeŋutɔ Elizabeth Dowdeswell gblɔ be: “Nane si me mekɔna kura le amegbetɔ ŋu o ye nye alesi ne nane va le vevem ko hafi míekpɔa nua ƒe asixɔxɔ. Ne vudo me tsi mie ko hafi míedea asixɔxɔ eme tsi ŋu. Eye menye afisiwo tsiku ɖina le koe vudoawo le miemiem le o, ke boŋ wole miemiem le teƒe siwo tsiku meɖina le o tsã hã.”\nAmesiwo kpea tsi fu gbesiagbe se kuxi sia me nyuie. Ele be Asokan si nye ɔfisdɔwɔla le Madras, India, nafɔ gaƒoƒo eve do ŋgɔ na fɔŋli. Etsɔa tɔkpo atɔ̃ ɖe asi zɔa aɖabaƒoƒo atɔ̃ yia dua ƒe pɔmpi to. Esi wònye tso ŋdi ga 4:00 kple ga 6:00 dome koe woʋua tsia ta la, ele be wòaɖo fli kaba. Tsi si le tɔkpo mawo me wòtsɔ yi aƒeme ŋudɔe wòawɔ ŋkeke bliboa katã. Nu mede etɔ Indiatɔ bubu geɖe—kple ame biliɔn ɖeka bubu le xexeame godoo—dzi nenema o. Pɔmpi, tɔsisi, alo vudo aɖeke mete ɖe woƒe aƒewo ŋu o.\nAbdullah si nye ŋutsuvi aɖe si le Sahel nutome le Afrika nye amesiawo dometɔ ɖeka. Woŋlɔ ɖe ʋuƒo si dzi woŋlɔ duvi si me wòle ƒe ŋkɔ ɖo be enye afisi woate ŋu akpɔ tsi le le woƒe nutoa me afisi tsiku ɖina le; gake tsi vɔ le afima ɣeyiɣi didi aɖee nye esia, eye màkpɔ ati aɖeke gɔ̃ hã le afima o. Enye Abdullah ƒe dɔ be wòanɔ tsi dum na eƒe ƒomea, tso vudo aɖe si didi kilometa ɖeka tso dua gbɔ me.\nLe xexeame ƒe akpa aɖewo la, tsi nyui si womeƒo ɖii o ƒe agbɔsɔsɔme si amewo hiã la le dzi dem wu esi li woate ŋu akpɔ. Nusitae la me kɔ: Ameƒomea ƒe akpa gãtɔ le kuɖiɖinyigbawo dzi alo teƒe siwo tsi medzana le nyuie o, afisiwo tsiku ɖina le ɣeyiɣi didi aɖee nye esia. (Kpɔ anyigba ƒe nɔnɔmetata si le axa 19.) Stockholm Anyigba Kple Eƒe Nutome Habɔbɔ gblɔ be xexeame nɔlawo ƒe akpa etɔ̃lia le teƒe siwo ku meɖina le boo o kple afisiwo wòɖina le ŋutɔ xoxo. Eye tsinyawo ƒe sesẽ dzi ɖe edzi zi gbɔ zi eve wu alesi amewo dzi ɖe edzii.\nGake tsi agbɔsɔsɔme si li ya gakpɔtɔ le nenema. Vudo siwo goglo kple ta siwo woaɖe ate ŋu ana gbɔdzɔe vaseɖe afi aɖe ya, gake tsi agbɔsɔsɔme si dzana kple esi xana ɖe tome ya gakpɔtɔ le nenema. Le esia ta xexeame ƒe nɔnɔme ŋuti nusrɔ̃lawo bu akɔnta be le ƒe 25 domee la, tsi agbɔsɔsɔme si anɔ anyi na amesiame dzi ate ŋu aɖe akpɔtɔ va ɖo eƒe afã.\nNusi Wògblẽna le Lãmesẽ Kple Nuɖuɖunyawo Ŋu\nNukae tsiku ƒe ɖiɖi gblẽna le amewo ŋu? Gbã la, egblẽa nu le woƒe lãmesẽ ŋu. Mefia be woaku le tsikɔwuame ta o; ke boŋ tsi manyomanyo tsɔtsɔ ɖa nui alo enono ate ŋu ana woadze dɔ. Elizabeth Dowdeswell ɖe nu me be “tsi ƒoɖi zazã gbɔe dɔ siwo katã dukɔ madeŋgɔwo me tɔwo dzena ƒe alafa memama si ade 80 kple afima tɔ siwo wu ɖeka le etɔ̃ ɖesiaɖe me siwo kuna la ƒe ku tsona.” Zi geɖe le dukɔ madeŋgɔ siwo me tsi medzana le tututu o me la, amegbetɔwo alo lãwo nɔƒe ƒe gbeɖuɖɔwo, lãwutikewo, anyigbanyronuwo, kple aɖitike siwo tsoa mɔ̃ɖaŋudɔwɔƒewo la ƒoa ɖi dukɔa me tsiwo. Wɔna aɖeke menɔa ƒome dahewo si tsɔ wu be woazã tsi ƒoɖi siawo o.\nAbe alesi míaƒe ŋutilã hiã tsi be wòate ŋu aɖe nu gbegblẽwo le lãme na mí ene la, nenema ke tsi geɖe hiã be woatsɔ akpɔ dzadzɛnyenyenyawo gbɔe—gake tsi agbɔsɔsɔ ma meli na ameƒomea ƒe akpa gã aɖe o. Amesiwo mete ŋu kpɔa nusiwo hiã hena ame ƒe dzadzɛnɔnɔ o dzi ɖe edzi tso biliɔn 2.6 le ƒe 1990 va ɖo biliɔn 2.9 le ƒe 1997 me. Xexlẽme sia sɔ kple amewo ƒe agbɔsɔsɔ si le anyigba katã dzi ƒe afã kloe. Evɔ agbe kple ku ƒe nyae dzadzɛnyenye nye. Dukɔ Ƒoƒuawo ƒe dɔmemegã eve, Carol Bellamy kple Nitin Desai, wɔ ɖeka xlɔ̃ nu be: “Ðeviwo ƒe tsitsi kple woƒe lãmesẽ ƒe akpa sia akpa kloe ɖoa afɔku me ne tsi nyui meli woano alo azã o.”\nTsi hiã vevie ŋutɔ hafi woate ŋu ade agble. Nyateƒee, tsidzadzae dea tsi nuku geɖewo, gake le ɣeyiɣi siawo me la, agble siwo wodea tsii lae va nye nuɖuɖutsoƒe na xexeame tɔ siwo le agbɔ sɔm ɖe edzi kabakaba la. Egbea agble siwo le xexeame katã ƒe alafa memama 36 nye esiwo wodea tsii. Gake teƒe siwo wodea agble siwo wodea tsii le xexeame katã la dzi ɖe edzi va ɖo woƒe agbɔsɔsɔ gbogbotɔ le ƒe 20 siwo va yi me, eye edzi le ɖeɖem kpɔtɔ tso ɣemaɣi va ɖo fifia.\nNe tsi dona nyuie le pɔmpi siwo le míaƒe aƒewo me me hekplɔa míaƒe nugodo la, asesẽ na mí be míase eme be tsi si hiã le vɔvɔm le xexeame. Ke hã la, ele be míaɖo ŋku edzi be amesiwo le xexeame katã ƒe alafa memama 20 koe le teƒe nyui siawo. Le Afrika la, nyɔnu geɖe tsɔa gaƒoƒo ade sɔŋ dua tsii—eye zi geɖe la, enyea tsi ƒoɖi. Nyɔnu siawo sea nɔnɔme madeamedzi sia ƒe nyateƒenyenye gɔme nyuie: Tsi nyui le vevem, eye vevem ɖe edzi ko wògale.\nÐe mɔ̃ɖaŋununya ate ŋu akpɔ kuxi sia gbɔa? Ðe woate ŋu azã tsidzɔƒewo nyuie wua? Afikae xexeame tsiwo katã yi? Nyati siwo kplɔe ɖo adze agbagba aɖo nyabiabia siawo ŋu.\n[Box/Diagram on page 20]\nAFISI TSI NYUIA XA ÐO\nTsi si le anyigba dzi ƒe alafa memama 97 lɔƒo le atsiaƒu gã gbana la me eye dze sɔ gbɔ ɖe eme ale gbegbe be menyo na nono, agbledede, kple mɔ̃ɖaŋunuwo wɔwɔ o.\nXexeame katã ƒe tsi alafa memama 3 pɛ koe nye tsi nyui. Ke hã eƒe akpa gãtɔ kpɔkpɔ mele bɔbɔe o, abe alesi kpɔɖeŋu siwo gbɔna ɖee fia ene.\nTsikpe kple sno siwo menyina bɔbɔe o 68.7%\nTometsikpe si menyina bɔbɔe o 0.9%\nTawo, tɔsisiwo, kple tɔbawo 0.3%\n▪ ÐIƑOƑO Le Poland la, tsi alafa memama 5 koe nyo na nono, eye alafa memama 75 ƒo ɖi ale gbegbe be menyo na zazã le mɔ̃ɖaŋudɔwɔƒewo gɔ̃ hã o.\n▪ DUGÃ ME TSIWO Le Mexico City si nye xexeame ƒe dugã evelia ƒe tometsi, si nye afisi du ma me tɔwo kpɔa woƒe tsi alafa memama 80 tsonɛ la yi edzi le miemiem madzudzɔmadzudzɔe. Tsi si woyɔna tso tome sɔ gbɔ alafa memama 50 wu tsi si dzana alo yina tome ɖe eteƒe. Beijing, China ƒe fiadu hã le go dom kuxi sia tɔgbe. Afisi wokena ɖe tsi ŋu le le tome gayia to ɖe edzi meta 1 le ƒe ɖeka me, eye vudo ɖeka le etɔ̃ ɖesiaɖe me tsi le miemiem.\n▪ AGBLE SIWO WODEA TSII Wozã tometsitsoƒe gã si le Ogallala si le United States me tsi ale gbegbe be womegadea agble ɖe agbledenyigba siwo le Texas ƒe dzieheɣetoɖoƒe ƒe akpa etɔ̃lia dzi o le tsi ƒe anyi manɔmanɔ ta. China kple India siwo nye dukɔ evelia kple etɔ̃lia siwo dea nuɖuɖugble gãwo hã le go dom kuxi sia tɔgbe ke. Tsidede agble le India ƒe anyiehenuto si nye Tamil Nadu me na be tometsi mie heyi to meta 23 le ƒe ewo siwo va yi me.\n▪ TƆSISIWO ƑE MIEMIE Le dzomeŋɔli la, Ganges-tɔsisi gã la megate ŋu dea nu atsiaƒu me o, elabena wotrɔa mɔ na eme tsiwo yia teƒe bubuwoe le mɔ dzi. Nusia tɔgbe ke dzɔna ɖe Colorado-tɔsisi si le Dziehe Amerika hã dzi.\n[Anyigbatata si le axa 19]\nAFISIWO TSINYAWO SESẼNA LE\nƉoe Ɖe Amewo Ɖoe Ɖe Amewo Ðe Xexeame Tsiwo Le Vɔvɔma?\ng01 7/8 axa 19-22


1 Yohanes 3 - Holy Bible [Ewe Bible (BEE)]\nMikpɔ ale si gbegbe Fofo la lɔ̃a mí ɖa be woayɔ mí be Mawu viwo. Nyateƒe, Mawu viwoe míenye. Nu si ta xexemetɔwo menya mí o lae nye be womenya eya amea o.\nXɔ̃nye lɔlɔ̃wo, fifia míenye Mawu viwo, ke míenya nu si míava nye etsɔmegbe la haɖe o. Gake míenya be ne Kristo va la míanɔ abe eya amea ene elabena míakpɔe abe ale si wòle tututu ene.\nAme siwo katã le mɔkpɔkpɔ me alea la wɔa wo ɖokuiwo dzadze abe ale si eya hã le dzadze ene.\nAme sia ame si wɔa nu vɔ̃ la da sea dzi, le nyateƒe me la, nu vɔ̃ enye sedzimawɔmawɔ.\nKe ele nyanya me na mi be ɖe wòva be yeatsɔ míaƒe nu vɔ̃wo ayii. Nu vɔ̃ aɖeke mele eya ŋutɔ ƒe agbe me o.\nNe ame aɖe le agbe le eya amea me la, amea meganɔa nu vɔ̃ wɔwɔ dzi atraɖii o. Ne ame aɖe ganɔa nu vɔ̃ wɔwɔ dzi edziedzi la, ekema ame sia mekpɔe o loo alo nyae o.\nVinye lɔlɔ̃awo, migana ame aɖeke nable mi ne miatra mɔ o. Ame si wɔa nu nyui la enye ame dzɔdzɔe abe ale si eya hã le dzɔdzɔe ene.\nAme si wɔa nu vɔ̃ la nye Abosam ƒe ame elabena Abosam le nu vɔ̃ wɔm tso gɔmedzedzea me ke. Nu si ta Mawu ƒe Vi la va enye be wòagblẽ Abosam ƒe nuwɔwɔwo.\nAme si wodzi le Mawu me la meganɔa nu vɔ̃ wɔwɔ dzi o, elabena Mawu ƒe kutsetse le eme. Mate ŋu awɔ nu vɔ̃ o elabena wodzii tso Mawu me.\nTo esia me míedea vovototo Mawu viwo kple Abosam viwo dome. Ame si mewɔa nu si le eteƒe o la menye Mawu vi o. Nenema ke ame si melɔ̃a nɔvia o la menye Mawu vi o.\nEsia enye gbedeasi si miese tso gɔmedzedzea, bena ele be míalɔ̃ mía nɔewo. Miganɔ abe Kain ene o. Le esi wònye Abosam ƒe ame ta la, ewu nɔvia. Nu ka ta wòwu nɔvia? Elabena, eƒe wɔnawo vɔ̃ɖi, ke nɔvia ƒe wɔnawo le dzɔdzɔe.\nNɔvinyewo ne xexeame lé fu mi la megawɔ nuku na mi kura o.\nMíenya be míeto ku me yi agbe me elabena míelɔ̃a mía nɔewo. Ame si melɔ̃a ame o la, gale ku ƒe asime.\nAme si ke léa fu nɔvia la nye amewula eye ele nyanya me na mi be agbe mavɔ meli na amewula aɖeke o.\nAle si Yesu Kristo va ku ɖe mía ta la, ɖe nu si lɔlɔ̃ nye la fia mí. Eya ta ele be míawo hã míatsɔ míaƒe agbe aɖo anyi na mía nɔviwo.\nNe xexemenuwo le ame aɖe si fũu eye wòkpɔ nɔvia aɖe si nye hiãtɔ eye mekpɔ nublanui nɛ o la ale ke woate ŋu akpɔ Mawu ƒe lɔlɔ̃ le eme?\nVinye lɔlɔ̃awo migana míalɔ̃ mía nɔewo kple nya alo kple aɖe ɖeɖe ko o, ke boŋ kple nuwɔna eye le nyateƒe me.\nEkema esia nye ale si míenyana be míenye nyateƒe la tɔ, kple ale si míeɖea dzi ɖi le eŋkume.\nƔesiaɣi si míaƒe dzitsinya bu fɔ mí elabena Mawu lolo wu míaƒe dziwo eye wònya nu sia nu.\nNɔvi lɔlɔ̃awo, ne míaƒe dziwo mebu fɔ mí o la, dzideƒo le mía si le Mawu ŋkume\neye nu sia nu si míabiae la míakpɔe elabena míewɔ eƒe sewo dzi eye míewɔ nu si dzea eŋu.\nEƒe sedede nye esia bena míaxɔ via Yesu Kristo dzi ase, eye míalɔ̃ mía nɔewo abe ale si wòde se na mí ene.\nAme siwo wɔa ɖe eƒe sewo dzi la nɔa agbe le eme eye eya hã nɔa wo me. Eye aleae míenyana be ele agbe le mía me: Míenyae to Gbɔgbɔ si wòna mí la dzi.


Egbea míele nu ƒom tso tɔtrɔ, nu yeyewo dodo ɖe ŋgɔ kple wo xɔxɔ ŋu. – Get up to 50% off when you buy multiple small stickers.\nEgbea míele nu ƒom tso tɔtrɔ, nu yeyewo dodo ɖe ŋgɔ kple wo xɔxɔ ŋu.\nEsi amadede tv la do le Italy le ƒe 1970 ƒeawo me la, nutoa me dziɖuɖumegãwo te fli ɖe TV akpa gãtɔ me hegblɔ be yewomewɔ dodokpɔ si sɔ o eye be woate ŋu agblẽ nu le ekpɔlawo ŋu. Ðewohĩ woƒe nyaa le eteƒe, ɖewohĩ menye nenemae o. Nya lae nye be enye mɔ̃ɖaŋununya si gblẽa nu le ame ŋu si dziɖuɖua dze agbagba be yeawɔ ɖoɖo ɖe eŋu elabena womese egɔme o.\nKpɔɖeŋu bubue nye internet.\nFirst considered a “passing fad” , emegbe massively xɔe to amesiame si si smartphone alo laptop le le nya bliboa me.\nMeɖo ŋku edzi be woɖu fewu le Bill Gates ŋu le gbebiame aɖe me le David Letterman Show me elabena enɔ nusi internet nye kple alesi wòatrɔ xexeame la me ɖem.\nBill: “[Internet] va le teƒe si amewo ate ŋu ata nyatakakawo le […], aɖo elektrɔnik e-mailwo ɖe amewo le…”\nGbebiamela: “ɣleti eve kple afã enye sia la, gbeƒãɖeɖe gã aɖe dzɔ be le internet dzi […] la, wole baseball fefe aɖe ɖe ge […] eye ɖeko megblɔ na ɖokuinye be “ɖe radio ƒoa gaƒoƒoa?” “…..\nBill: “Àte ŋu aɖo toe ɣesiaɣi si nèdi”.\nGbebiamela: “Ðe kasɛtƒomɔ̃wo ƒoa gaƒoɖokuia???”\n… kple bubuawo. Le nyateƒe me la, ekpɔa nu veve ŋutɔ, gake Bill nɔ nu kom. Menye kplii o, ke boŋ le egbɔ.\nMienya afisi mele yiyim kple esia, gake medi be mana eme nakɔ abe kristalo ene.\nMexɔe se ɖokuibɔbɔtɔe be ɣesiaɣi si nu yeye gãwo le eme la, vɔvɔ̃ ɖoa amewo.\nAmewo adze agbagba aʋli nɔnɔme si li fifia ta elabena “trɔtrɔ” doa vɔvɔ̃ na amewo. Dɔwo tɔtrɔ, aƒe tɔtrɔ, hadɔwɔlawo tɔtrɔ (lol) nye seselelãme dziŋɔ aɖe elabena wowɔ ɖoɖo ɖe mía ŋu be míadi dedienɔnɔ eye míanɔ míaƒe akɔfafa ƒe teƒe.\nNe mía tɔgbuiwo ke ɖe agado nyui aɖe ŋu, si me nuɖuɖutsoƒe geɖe le la, mehiã be “woado le woƒe akɔfafa ƒe teƒea” awɔ avu kple dzata aɖewo be woakpɔ woƒe nuɖuɖu si kplɔe ɖo ta o.\nTɔtrɔ dziŋɔ eye mɔ̃ɖaŋununya sia gɔmesese sesẽ. Ame aɖewo le agbagba dzem be yewoase egɔme, gake le nyateƒe me la, esesẽ abe dzomavɔ ene. Mele teƒe sia ƒe geɖe eye megale nu yeyewo srɔ̃m gbesiagbe.\nYeye nukpɔsusu ɖeka mɔnuwo, ƒomevi vovovowo blockchain, validators, delegators, tomenukulawo, le rate, dzideƒonamenuwo, oracles, etc etc. Zi alesi nèsrɔ̃ nu geɖe la, zi nenemae nèdi be yeasrɔ̃ nu eye zi nenemae nèkpɔnɛ be nu geɖe li nàsrɔ̃.\nEsia le gbɔgblɔm be ɖeko ame akpa gãtɔ atsɔe atutu le esi womedi be yewoazã ahɔhɔ̃ ƒe ŋusẽ atsɔ ase egɔme o ta.\nMina magblɔ nya sia tẽ: enyo kura be nyemadi be yeasrɔ̃e o. Nyemenya alesi emailwo wɔa dɔe o eye ke hã mezãa wo gbesiagbe.\nNyemenya alesi internet wɔa dɔ ŋutɔŋutɔ o eye ke hã, le afisia hã la, mezãnɛ gbesiagbe.\nNenema ke le telefon kaƒoƒo, text message, TV, kple bubuawo hã gome.\nNe míegblɔe alea la, exɔa ɣeyiɣi hafi mɔ̃ɖaŋununya yeye aɖe va zu numame na ame eye esia tae amewo le vɔvɔ̃m ɖo.\nÐeko ame akpa gãtɔ atutu eŋu elabena nusi gɔme womese o la medzea wo ŋu o, vaseɖe esime woakpɔe be yewoate ŋu adze mɔ̃ɖaŋununya zazã gɔme evɔ yewomenya nusi le megbe nɛ ŋutɔŋutɔ o.\nMexɔe se be míegakpɔtɔ le kaba. Abe egbea ene la, esesẽ ŋutɔ na mamã dedie zãla be woaɖo gakotoku, aŋlɔ nuku nyagbea ɖi, akpɔ gome le decentralized ganyawo ƒe ɖoɖowo me, $AAVE , Uniswap, Pancakeswap, Curve, emegbe adi staking nana nyuitɔ, emegbe woaɖo dzesiwo ɖe gakotokuwo dome kple bubuawo.\nAbe alesi wòle fifia ene la, womeɖoe be wòadze ame biliɔn geɖe ŋu o, eye esia nye nu nyui aɖe. Enye nu nyui aɖe elabena ne dɔwɔƒewo dze susu tsɔtsɔ ɖe asisiwo ƒe susu tsɔtsɔ ɖe nu ŋu kple nuteƒekpɔkpɔ ŋu gɔme ko la, amesiame adi be yeanye eƒe akpa aɖe.\nWoadzi dɔwɔƒe yeyewo ɖe blockchain la dzi, woawɔ dɔ yeyewo. Web3 katã nye ŋusẽ tɔtrɔ tso dɔwɔƒe gãwo gbɔ yi ezãlawo gbɔ eye wòle dzɔdzɔm le míaƒe ŋkume tututu.\n$BTC kple $ETH menye ƒe 1 ƒe gadede asi o. Mɔ̃ɖaŋununya siawo atrɔ xexeame abe alesi míenyae ene eye woakpɔ tsitretsitsi tso ame mawo ke siwo ɖea vi wu tso xexe si wotu ɖe ga ƒe asixɔxɔ dzi le fiat dzi la gbɔ.\nMelɔ̃ faa be madzra asitsatsa ahade ga crypto si míeyɔ va yi la me le ƒe ewo siwo gbɔna me eye ɖewohĩ mawu ema gɔ̃ hã.\nEsi míegblɔ esiawo katã la, menye crypto ɖesiaɖee le ɖeka o, abe alesi menye stock ɖesiaɖee le ɖeka o ene.\nBTC tsɔtsɔ sɔ kple TurtleCoin le abe $TSLA (Tesla Motors, Inc.) (Tesla Motors, Inc.) tsɔtsɔ sɔ kple Theranos ene. Eye susu aɖe li si tae ticker mele Theranos si o.\nFitted 3-Layer, Papa Kpo, Dɔwɔkplɔ̃ Mat, Ðeviwo ƒe Nutsyɔnu, Magnet, Baseball Kpo, Mouse Pad, Avũ Mat, Aƒemelã Bandana, Aƒemelã Blanket, Avũ Mat, Dɔwɔwɔ T-Shirt, Baseball 3⁄4 Abɔ T-Shirt, Klasik T-Shirt , Graphic T-Shirt, Hoodie si me kɔ, Sweatshirt si le bɔbɔe, T-Shirt si ƒe abɔ legbe, T-Shirt didi, T-Shirt si ƒe nyonyome de ŋgɔ, Hoodie si le ʋuʋu ɖi, Sweatshirt si le ʋuʋu ɖi, Racerback Tank Top, Top si me abɔ mele o, T-Shirt vevi aɖe, Tank Top, Tri -blend T-Shirt, V-Kɔ T-Shirt, Zipped Hoodie, A-Line Awu, Chiffon Tame, Scoop T-Shirt si sɔ, T-Shirt si sɔ, V-kɔ T-Shirt si sɔ, Graphic T-Shirt awu, Leggings , Mini Skirt, Premium Scoop T-Shirt, Ðiɖiɖeme Fit T-Shirt, Sticker, Glossy Sticker, Laptop Ŋutilã, Laptop Abɔta, Transparent Sticker, iPad Ŋutilã, iPad Snap Nu, iPhone Ŋutilã, iPhone Snap Nu, iPhone Falɛfalɛ Nu, iPhone Sesẽ Nu, iPhone Gakotoku, Samsung Galaxy Ŋutilã, Samsung Galaxy Snap Nu, Samsung Galaxy Falɛfalɛ Nu, Samsung Galaxy Sesẽ Nu, Art Board Ta, Nutata, Canvas Mounted Ta\nTags: AEDAfganistan AfganistanAFNAlbaijan LekAlgeria DinarALLaltcoinaltcoinsAMDAmerika DollarANGAngola KwanzaAOAArgentina PesoArmenia DramARSAruban FlorinasitsalawoasitsatsaAUDAustralia DollarAWGAzerbaijan ManatAZNBahamas DollarBahrain dinarBAMBangladesh TakaBarbadia DollarBBDBCHBDTBelarus RubleBelize DollarBermudan DollarBGNBHDBhutan NgultrumBIFBinance USDbitcoinBitcoin GablockchainBMDBNDBo livian BolivianoBOBBosnia-Herzegovina Dzesi si WotrɔnaBotswana PulaBrazil ƒe RealBRLBrunei DollarBSDbtcBTC si woxatsaBTNBulgaria LevBurundi FrancBUSDBWPBYNBZDCADCambodia RielCanada DollarCape Verde ƒe EscudoCayman Ƒukpowo DollarCDFCFA Franc BCEAOCFA Franc BEACCFP FrancCHFChile ƒe Akɔntabubu ƒe Dɔwɔƒe ( UF)Chile ƒe PesoChina YuanCLFCLPCNYColombia ƒe PesoComoria FrancCongo FrancCOPCosta Rica ƒe ColónCRCCroatia Kunacryptocrypto gacryptocurrenciescryptocurrencycryptopunksCuba ƒe PesoCUPCVECzech KorunaCZKDAIDenmark ƒe KroneDJFDjiboutian FrancDKKDOGEdogecoinDominican PesoDOPDZDDziehe Korea WonEgipte PoundEGPETBethetherethereumEtiopia BirrEUREurozone EuroFalkland Ƒukpowo ƒe PoundFiji DollarFJDFKPƑutsotsoewogagadedegakuGambia DalasiGBPGELGemini Amerika DollarGeorgia LariGhana CediGHSGibraltar PoundGIPGMDGNFGTQGuatemala QuetzalGuinea FrancGUSDGuyana dollarGYDƔedzeƒe Caribbean DɔlarHaiti GourdeHKDHNLhodlHonduras LempiraHong Kong DollarHRKHTGHUFHungary ForintIcelandtɔwo ƒe KrónaIDRILSIndia RupeeIndonesia RupiahINRIQDIran RialIraq DinarIRRISKIsrael SekelJamaica dollarJapan YenJEPJersey PoundJMDJODJordan DinarJPYKazakhstan TengeKenya ShillingKESKGSKHRKlosalo (troy ounce)KMFKplɔ̃ɖoɖo USD GakuKPWKRWKuwait DinarKWDKYDKyrgystani SomKZTLAKLaos KipLBPLebanon PoundLesotho LotiLiberia DollarLibya DinarlitecoinLKRLRDLSLltclydMacanese PatacaMADMakedonia DenarMalagasy AriaryMalawi KwachaMalaysia RinggitMaldivia RufiyaaMauritania OuguiyaMauritania RupeeMDLMexico PesoMGAMKDMMKMNTMoldova LeuMongolia TugrikMOPMorocco dirhamMozambique MeticalMRUMURMVRMWKMXNMyanma KyatMYRMZNNADNamibia DollarNepal RupeenerdNetherlands Antillean GuilderNew Zealand DollarNGNNicaragua CórdobaNigeria NairaNIONOKNorway KroneNPRNZDOman RialOMRPABPakistan RupeePanama BalboaPapua Yeye Guinea KinaParaguay GuaraniPAXPaxos Standard USDPENPeru Nuevo SolPGKPhilippines PesoPHPPKRPLNPoland ZlotyPound SterlingPYGQARQatar RialrippleRomania LeuRONRSDRUBRussia RubleRwanda FrancRWFSaint Helena PoundSalomo Ƒukpowo DollarSalvador ColónSamoa TalaSão Tomé kple Príncipe Dobrasarsatoshisatoshi nakamotoSaudi RiyalSBDSCRSDGSe rbian dinarSEKSeychellois RupeeSGDSHIBShiba InuSHPSierra Leone LeoneSika (troy ounce)Singapore DollarSiria PoundSLLSomalia ShillingSOSSouth Africa ƒe RandSouth Korea WonSRDSri Lanka RupeeSTNSudan PoundSuriname dollarSVCSwazi LilangeniSweden KronaSwitzerland FrancSYPSZLTaiwan Dollar YeyeTajikistantɔwo ƒe SomoniTanzania Shillingteslatesla mɔ̃woThailandtɔwo ƒe BahtTHBTJSTMTTNDtomenukuƒeTonga Pa?angaTOPTrinidad kple Tobago DollarTRYTTDTunisia DinarTurkey LiraTurkmenistantɔwo ƒe ManatTWDTZSUAE DirhamUAHUganda ShillingUGXUkraine HryvniaUruguay PesoUSDUSDCUYUUzbekistan SomUZSVanuatu VatuVenezuela Bolívar SoberanoVESVietnamtɔwo ƒe DongVNDVUVWBTCWSTXAFXAGXAUXCDXOFXPFxrpYemen RialYERZambia ƒe KwachaZARZimbabwe ƒe DɔlarZMWZWL\nMay 24, 2022 by admin Ewe - Eʋegbe 0\nI tenei ra e korero ana tatou mo te huringa, te auaha me te whakatamarikitanga.\nሓደ ጽምዲ ፍንጀራ ኣብ ከተማ ቤሩት ኣጋጢሙ\nNext Ngayon ay pinag-uusapan natin ang pagbabago, pagbabago at pag-aampon.\nPrevious Täna räägime muutustest, innovatsioonist ja omaksvõtmisest.


Hiob 20 | Biblia Le Internet Dzi | Xexe Yeye Gɔmeɖeɖe\nZofar ƒe nuƒo evelia (1-29)\nEse le eɖokui me be Hiob dzu ye (2, 3)\nEgblɔ be Hiob vɔ̃ɖi (5)\nEgblɔ be nu vɔ̃ vivia Hiob nu (12, 13)\n20 Eye Naamatɔ Zofar+ ɖo eŋu be: 2 “Nu siwo le fu ɖem na nye susue ƒoe ɖe nunye be maɖo nya ŋuElabena metsi dzodzodzoe le ɖokuinye me. 3 Mese mokaname aɖe si nye dzu nam;Eye nye nugɔmesese* ƒoe ɖe nunye be maɖo eŋu. 4 Ðe wòle be nànya esia xoxoxo,Elabena aleae wòle tso esime wowɔ amegbetɔ* ɖe anyigba dzi,+ 5 Be ame vɔ̃ɖiwo ƒe aseyetsotso nu mesena yina o,Eye be ɣeyiɣi kpui aɖe koe mawumavɔ̃la* ƒe dzidzɔ nɔa anyi.+ 6 Ne eƒe gãnyenye kɔ yi ɖatɔ dziƒo ke,Eye eƒe ta yi ɖatɔ alilikpowo hã la, 7 Aɖo agu ɖikaa abe eya ŋutɔ ƒe afɔdzi ene;Ame siwo kpɔnɛ tsã la agblɔ be, ‘Afi kae wòle?’ 8 Enu ayi abe drɔ̃e ene, eye womagakpɔe o;Abú kura abe zãmeŋutega ene. 9 Ŋku si kpɔe la magakpɔe akpɔ o,Eye eƒe nɔƒe hã magakpɔe azɔ o.+ 10 Viawo adi be ame dahewo nave yewo nu,Eye eya ŋutɔ ƒe asi atrɔ kesinɔnuwo ana amewo.+ 11 Ðekakpuimeŋusẽ kpɔtɔ le eƒe ƒuwo ŋu,Ke atsɔe* ayi ketu me. 12 Ne nu vɔ̃ɖi vivina le nu me nɛ,Eye wòɣlae ɖe eƒe aɖe te, 13 Ne ele enu vivim eye wògbe asiɖeɖe le eŋuEye wòkpɔtɔ le nu me nɛ hã la, 14 Eƒe nuɖuɖu atrɔ azu veve le dɔ me nɛ;Eye wòatrɔ azu ƒli ƒe aɖi* le lãme nɛ. 15 Emi kesinɔnu, ke adzɔe;Mawu aɖee tso eƒe dɔ me ke. 16 Ano ƒli ƒe aɖi;Eye dzakpata ƒe tsó* awui. 17 Magakpɔ tɔʋuwo akpɔ o,Magakpɔ tɔʋu siwo me anyitsi kple notsi kpekẽ le sisim le la o. 18 Agbugbɔ nu siwo su esi la ana, eye maɖu wo o;*Maɖu viɖe si wòkpɔ tso eƒe asitsatsa me o.+ 19 Elabena egbã ame dahewo gudugudu hegblẽ wo ɖi;Exɔ aƒe si metso o la sesẽe. 20 Gake makpɔ gbɔdzɔe aɖeke le eɖokui me o;Eye eƒe kesinɔnuwo maxɔ nɛ o. 21 Naneke masusɔ nɛ wòaɖu hamham o;Esia tae nu madze edzi nɛ eteƒe nadidi o. 22 Ne nu bɔ ɖe esi kpaŋkpaŋ la, hiã atui;Eye vɔ̃ aƒo ɖe edzi bibibi. 23 Ne eɖu nu ɖi ƒo la,Ekema Mawu atrɔ eƒe dziku helĩhelĩ akɔ ɖe edzi,Eye wòadudui akɔ ɖe edzi wòaɖo keke eƒe dɔkawo me ke. 24 Ne esi le gayibɔlãnuwo nu la,Akɔbliŋutrɔwo aƒo ɖee. 25 Eho aŋutrɔ si ƒo ɖe dzime nɛ,Ehe lãnu dadzo la doe tso eƒe vevegoe me,Eye ŋɔdzi lée.+ 26 Viviti tsiɖitsiɖi le eƒe kesinɔnuwo lalam;Dzo si ame aɖeke meƒlɔ ɖo o la afiãe keŋkeŋ;Eye afɔku dziŋɔ le ame si kpɔtɔ ɖe eƒe agbadɔ me la lalam. 27 Dziƒo aklo nu le eƒe vodada dzi;Eye anyigba atso ɖe eŋu. 28 Tsiɖɔɖɔ akplɔ eƒe aƒe adzoe;Tsidzadza gãe wòanye le Mawu ƒe dzikudogbe la. 29 Esiae nye ame vɔ̃ɖi ƒe gome tso Mawu gbɔ,Eƒe domenyinu si Mawu dzra ɖo ɖi nɛ.”\n^ Egɔmeɖeɖe tẽe, “nye nugɔmesese ƒe gbɔgbɔ.”\n^ Alo, “amegbetɔƒomea; Adam.”\n^ Efia, eƒe ŋusẽ.\n^ Egɔmeɖeɖe tẽe, “aɖe.”\n^ Egɔmeɖeɖe tẽe, “eye mami wo o.”